qundao/data-zh-poetry huggingface dataset:
春雪次韵方石
作者：李东阳
朝代：明
体裁：七言律诗

踏雪诗来起我眠，雪清诗绝两堪怜。极知慰藉春深地，不似仓皇岁暮天。閒看红尘非世界，坐疑银海眩山川。万间广厦真谁事，昨夜先愁我屋颠。
是日和王世赏韵
作者：李东阳
朝代：明
体裁：七言律诗

厌见秋城捲暮沙，还回仙路出西华。清怜竹笋宜供饭，醉插松枝且当花。阁苑烟霞非昨梦，兰亭山水似君家。新诗未稳还催就，纸背横书字尽斜。
是日庄孔阳司副自江浦来会夜宿江上次明仲韵
作者：李东阳
朝代：明

黑发相逢是壮年，别来心绪转茫然。如何绿酒孤篷夜，正在黄花九日前。笑我远同江浦雁，看君清比定山泉。江流恨不归西北，回首荒城万树烟。
昼梦用旧韵
作者：李东阳
朝代：明
体裁：七言律诗

暮雨林台花黯然，愁人正愁相对眠。梦疑空蝶有时化，兀如风舟不受牵。江乡乱草接天际，邻家短鸡啼竹边。偷閒习惰恐未可，犹欲作官支俸钱。
晋州急
作者：李东阳
朝代：明
体裁：乐府曲辞

晋州告急君莫归，劝君更为杀一围。晋州城陷君莫拔，閤里浓妆待时发。晋州城败君莫退，马上著袆犹按辔。琵琶弦绝为何人，啼声呜呜舂向晨。当时同生愿同死，各向长安作胡鬼。
晋州急
作者：李东阳
朝代：明

晋州告急君莫归，劝君更为杀一围。晋州城陷君莫拔，阁里浓妆待时发。晋州城败君莫退，马上著袆犹按辔。琵琶弦绝为何人，啼声呜呜舂向晨。当时同生愿同死，各向长安作胡鬼。
晋州急
作者：李东阳
朝代：明

晋州告急君莫归，劝君更为杀一围。晋州城陷君莫拔，阁里浓妆待时发。琵琶弦绝为何人，啼声呜呜舂向晨。当时同生愿同死，各向长安作胡鬼。
晴洲钓者为兵部尚书程公作
作者：李东阳
朝代：明
体裁：七言律诗

一曲晴洲胜浣花，尚书不似野人家。溪头雨过云随日，浦口鸥来水动沙。诗兴平生在泉石，宦途忧国换年华。江南旧宅经游地，分付春风管钓槎。
曰川会诸同年用韩昌黎园林穷胜事钟鼓乐清时二句分韵得时字因效韩体
作者：李东阳
朝代：明
体裁：古风

念我三同友，夙多豪俊姿。南宫同甲第，翰署同文词。功业复同志，希皋慕龙夔。官曹有燕会，亦以存箴规。唯君与张子，前后伤分睽。归衢振天翮，鹓凤已满池。尔来又十载，歘见星霜驰。维春暮三月，和风荡如饴。高堂敞楹戺，列案堆盘匜。觥筹递交错，墨卷开淋漓。坐席各有序，酒行不用辞。中披见肝胆，外蘖无藩篱。我怀久屈郁，如以结就觿。如鹰掣绦旋，如骥辞衔羁。又若万里冰，流飙荡空澌。经冬抱深癖，不得窥檐楣。咫尺乃如此，况居天一涯。开图见诸老，云是先朝遗。三杨二王辈，风采犹当时。我初敛容立，已乃再拜之。感今复怀旧，欢乐无易兹。君生在单阏，我处一纪差。佳儿胜冠带，字画解倔奇。人言颇类我，我书讵宜师。渠自有父风，外人那得知。尔曹已少壮，我岂犹童儿。从此老铅椠，虚名竟何施。不如且饮酒，我饮不满卮。初心抱虚警，筋力当及斯。前贤勿复道，恐为尔辈嗤。
曰川馈无花果答丝瓜之赠叠前韵
作者：李东阳
朝代：明
体裁：七言律诗

翠笼珍果望还赊，报我真应愧木瓜。采掇恐沾秋径湿，传看不觉夜灯斜。饱知实德非虚语，脱尽浮华是大家。异物清诗两奇绝，渴心何必建溪茶。
曲江韶石题广东黄瑛卷
作者：李东阳
朝代：明
体裁：古风

曲江通长溪，巨石平若掌。浮云荡空寥，野望豁疏莽。崚嶒见孤高，寻丈得馀广。迹非禹凿后，代出秦封上。虞皇昔南巡，旌旆息兹壤。乾坤来清风，丝竹振遗响。凤仪方炳焕，龙化惊惚恍。江山无推迁，人世同俯仰。黄生好古流，少小慕通傥。穷幽极遐方，况乃接乡党。朅来幽燕客，尚结江湖想。文章藉流传，此志吾所赏。平生怀古心，踔厉非技痒。高歌未终曲，深夜神独往。送子天东南，何时税归鞅。
曳落河
作者：李东阳
朝代：明
体裁：乐府曲辞

曳落河虽多，如我刘秩何。幕南击剑笑且歌，回纥意已轻唐家。朔风捲火随尘沙，牛车载甲空倒戈。义军四万同日死，野老痛哭陈涛斜。陈涛斜，为谁哭，明日上书甘放逐。
月下赏菊限韵柬邃庵太常先生
作者：李东阳
朝代：明

不随春蝶梦滕王，又送秋蝉过绿杨。佳客到时非旧雨，好花开处亦重阳。为园恨少青山地，插帽羞看绿鬓郎。长对此花还此客，纵教多病也身康。
望狄梁公祠用前韵
作者：李东阳
朝代：明
体裁：七言律诗

碧山西望溯流飔，欲吊唐魂诵楚辞。寄远束刍谁与致，冲寒瘦马不胜骑。心悬晋岭瞻云地，功在虞渊取日时。预拟明年寒食候，莓苔壁上为留诗。
木斋先生将登舟以诗见寄次韵二首
作者：李东阳
朝代：明

十年黄阁掌丝纶，共作先朝顾命臣。天外冥鸿君得志，池边蹲凤我何人。官曹入梦还如昨，世路论交半是新。仄柁欹帆何日定，茫茫尘海正无津。暂从中秘辍丝纶，同是羔羊退食臣。偶为庭花留坐客，岂知宫树管离人。杯余尚觉情难尽，棋罢惊看局又新。极目春明门外路，扁舟明日定天津。
木斋先生将登舟以诗见寄次韵二首·其一
作者：李东阳
朝代：明

十年黄阁掌丝纶，共作先朝顾命臣。天外冥鸿君得志，池边蹲凤我何人。官曹入梦还如昨，世路论交半是新。仄柁欹帆何日定，茫茫尘海正无津。
木斋先生将登舟以诗见寄次韵（二首）
作者：李东阳
朝代：明
体裁：七言律诗

暂从中秘辍丝纶，同是羔羊退食臣。偶为庭花留坐客，岂知宫树管离人。杯余尚觉情难尽，棋罢惊看局又新。极目春明门外路，扁舟明日定天津。
木笔
作者：李东阳
朝代：明

泚露和烟晓未乾，多情独自倚栏干。春风为报真消息，不是江郎梦里看。
木绵庵
作者：李东阳
朝代：明

多宝阁中欢不足，木绵庵前新鬼哭。裂肤拉胁安足论，天下苍生已无肉。君王不诛监押诛，父仇国愤一时摅。监押死，死不灭，元城使者空呕血。
木绵庵
作者：李东阳
朝代：明
体裁：乐府曲辞

多宝阁中欢不足，木绵庵前新鬼哭。裂肤拉胁安足论，天下苍生已无肉。君王不诛监押诛，父雠国愤一时摅。监押死，死不灭，元城使者空呕血。
朱中孚秋官竹园书屋歌
作者：李东阳
朝代：明
体裁：古风

桂阳县南多竹园，朱家种竹秀且蕃。根如蟠龙叶翥凤，上蔽倒景回清暾。南池水清绿于染，影带晴江春冉冉。中林断处忽青山，门外笔峰秋数点。竹园老翁长爱诗，读书教子鬓成丝。台骖郡驾日相逐，涧雨岩风无改时。柏台成臣霜雪姿，南历岭海西豳岐。十年襟袍画图见，万里平安书札知。秋曹郎官清比竹，身著青袍佩苍玉。竹林在园书在屋，如此传家殊不俗。君家未贫贫亦足，有园可居书可读。我家湖南子乡曲，无竹无居但空谷。归当坐子青石床，净洗胸中尘万斛。
机上肉
作者：李东阳
朝代：明

李唐天下犹有主，儿欲与韦母欲武。武家庙食唐为周，唐宗肉骨皆仇雠。周廷酷吏开告密，白头司空反是实。司空不死唐不亡，天意岂在庐陵王。中兴功业回天地，尽是司空门下吏。二凶虽除五王族，痛恨当年存机肉。
机上肉
作者：李东阳
朝代：明
体裁：乐府曲辞

李唐天下犹有主，儿欲与韦母欲武。武家庙食唐为周，唐宗骨肉皆仇雠。周迁酷吏开告密，白头司空反是实。司空不死唐不亡，天意岂在庐陵王。中兴功业回天地，尽是司空门下吏。二凶虽除五王族，痛恨当年存机肉。
杂画
作者：李东阳
朝代：明
体裁：七言绝句

雪藕霜梨冰齿寒，翠瓜和露出秋盘。多情更谢西园笋，并作山斋一味酸。
杂画二绝
作者：李东阳
朝代：明

稚子牵衣泣，邻翁答语喧。归人定何处，风物似羌村。地僻长宜静，郎潜亦爱贫。贫家不酿酒，自有问奇人。
杂画四绝 其三 戴胜
作者：李东阳
朝代：明
体裁：七言绝句

五月桑园叶再生，吴蚕初熟暑风清。山禽一夜头如锦，贫女缲丝尚未成。
杂画四绝 其二 草虫
作者：李东阳
朝代：明
体裁：七言绝句

涧草园花各自春，喓喓趯趯意俱真。试从象外看生色，始觉天机不属人。
杂画四绝 其四 啄木
作者：李东阳
朝代：明
体裁：七言绝句

啄遍高林蠹已空，枝头独立向西风。莫将毛羽论长短，要录山禽爪觜功。
杂画四绝·其一
作者：李东阳
朝代：明
体裁：五言绝句

入谷听幽泉，依稀隔云注。欲观泉出时，须向云深处。
杂画四绝·其一
作者：李东阳
朝代：明
体裁：五言绝句

客来叩我门，门前秋叶落。山翁长在家，不放湖边鹤。
杂画四绝·其一
作者：李东阳
朝代：明
体裁：五言绝句

雪满千山路，茅堂只数椽。幽人与脩竹，相对不知年。
杂画四绝·其三
作者：李东阳
朝代：明
体裁：五言绝句

出郭望前山，溪行夕照间。诗成无和者，独跨蹇驴还。
杂画四绝·其三
作者：李东阳
朝代：明
体裁：五言绝句

地僻长宜静，郎潜亦爱贫。贫家不酿酒，自有问奇人。
杂画四绝·其三
作者：李东阳
朝代：明
体裁：五言绝句

荷担归来晚，山深畏日斜。城中望烟火，不敢宿山家。
杂画四绝·其二
作者：李东阳
朝代：明
体裁：五言绝句

春岸桃花开，江头夜来雨。借问垂钓翁，中流深几许。
杂画四绝·其二
作者：李东阳
朝代：明
体裁：五言绝句

稚子牵衣泣，邻翁答语喧。归人定何处，风物似羌村。
杂画四绝·其二
作者：李东阳
朝代：明
体裁：五言绝句

黄叶荒村路，閒门车马稀。隔篱山犬吠，莫是远人归。
杂画四绝·其四
作者：李东阳
朝代：明
体裁：五言绝句

月黑山更昏，江深雪无影。中夜棹歌声，幽人梦初醒。
杂画四绝·其四
作者：李东阳
朝代：明
体裁：五言绝句

树寒风起早，江静月来迟。此句中宵得，幽情欲语谁。
杂画四绝·其四
作者：李东阳
朝代：明
体裁：五言绝句

画师好画鬼，极力穷幽深。世亦有真鬼，画形难画心。
杂画绝句
作者：李东阳
朝代：明

雪满千山路，茅堂只数椽。幽人与脩竹，相对不知年。春岸桃花开，江头夜来雨。借问垂钓翁，中流深几许。
李世贤侍讲一产二子用瓜祝韵贺之
作者：李东阳
朝代：明
体裁：七言律诗

同官同姓迹非赊，异事还应协我瓜。池凤水深相对浴，海桃枝重不胜斜。绵绵周雅诗人颂，衮衮徐卿积善家。留取秋菹荐春酒，向来真爱一瓯茶。
李太白
作者：李东阳
朝代：明
体裁：七言绝句

醉别蓬莱定几年，被人呼是谪神仙。人间未有飞腾地，老去骑鲸却上天。
李贯道学士挽诗
作者：李东阳
朝代：明
体裁：七言律诗

青霄健翼几徊翔，蜀水燕山道路长。司马旧游题柱晚，子瞻新命揽衣忙。亦知机巧非公事，可独文章与命妨。南省北扉灯火夜，向来清话正难忘。
来青轩
作者：李东阳
朝代：明
体裁：五言律诗

离元方半载，又复到来青。山色看常在，江声听不停。豪吟倾白堕，静坐对黄庭。世事真如醉，还欣我独醒。
杨妃菊
作者：李东阳
朝代：明

谁采繁花席上题，偶将名姓托唐妃。日烘花萼醺时面，雨换华清浴后衣。隔座似邀秦国语，挥毫未放谪仙归。欲从颜色窥生相，已落诗家第二机。
杨应宁母安人受封诗
作者：李东阳
朝代：明
体裁：七言律诗

老去逢恩不自知，半生勤俭鬓成丝。家如夫子长存日，身似郎君未贵时。拜忆登堂晨贺早，醉沾开阁夜归迟。百年桑梓瞻依地，一度生辰一献诗。
杨武选挽诗
作者：李东阳
朝代：明
体裁：七言律诗

十载长安梦未醒，离堂风雨思冥冥。书随洛下舟中犬，身逐台南水上萍。卫国精灵应寂寞，郭家池馆半凋零。寡妻稚子衔哀意，谁作张圆死后铭。
松江曹翁松趣轩
作者：李东阳
朝代：明
体裁：七言律诗

松江地尽草堂孤，江上松林野径馀。听绕泉声风飒沓，步斜庭影月扶疏。青山旧伴长留鹤，白发穷年自著书。日暮逢人问京洛，五陵花柳意何如。
枉诸友先君墓次方石先生韵奉谢二首·其一
作者：李东阳
朝代：明
体裁：七言律诗

荒郊无地不悲风，废堞西来古道东。本为登堂劳范式，非关痛腹返桥公。十年世事看今昨，两代交情识始终。赖有新诗题旧恨，多愁聊可慰予穷。
枉诸友先君墓次方石先生韵奉谢二首·其二
作者：李东阳
朝代：明
体裁：七言律诗

泪眼冲寒不受风，出城先错路西东。地连村郭无三里，谊重存亡有数公。寸草恩多身尚在，蓼莪诗苦卷难终。须知尽日閒行意，不为看云到水穷。
林亨大脩撰得第四男用旧韵贺之
作者：李东阳
朝代：明
体裁：七言律诗

莫谓三山道路赊，人间仙果不论瓜。筵前会客犀钱散，醉里题诗蜡炬斜。三凤岂须誇薛氏，八龙今已半荀家。他时细说熊罴梦，夜榻留连到几茶。
林侍御孟仁所藏王舜耕山水图
作者：李东阳
朝代：明
体裁：古风

青山雨过行云湿，高者在田低在隰。溪风飘摇正无力，岩峦忽开中壁立。翠微依稀入空杳，丛林峥嵘石戢戢。山根细路无人行，空庭生苔土花湿。江南江北定何处，拟欲从人问州邑。载酒疑逢好事来，泛舟恐有渔郎入。心知图画本虚幻，颇为尘襟豁羁絷。粉墨人间孰与留，乾坤此老何嗟及。乌台铁冠高屹屹，山亦可动水可激。坐将冰雪洒炎荒，六月高堂风摵摵。
林侍郎挽诗
作者：李东阳
朝代：明
体裁：七言律诗

庙堂风采重于山，多住江南草木间。一代循良须不愧，百年气运恐相关。冰霜节苦天应识，亥豕书存手自删。莫道衣冠无荫泽，圣朝恩命果重颁。
林屋养高
作者：李东阳
朝代：明
体裁：七言律诗

隐君新拜紫泥笺，许住东南一洞天。老去折腰羞作县，醉中因酒得称仙。门高剩有栽槐地，年好多收卖橘钱。为报五湖风月道，秋来须载彩衣船。
林良双鹊图为通政程公作
作者：李东阳
朝代：明
体裁：古风

华堂绣幕双雕栊，树间灵鹊穿玲珑。当春解识芳菲意，镇日相呼楼阁风。疏枝密叶闹复歇，曲槛丛台西忽东。共爱羽毛争洗濯，由来律吕自谐同。此时闭户填青葱，昨日天书下紫宫。已喜西州金印大，何如南海画图工。开筵置酒宾燕喜，爱画索诗公意浓。却愧当年赋鹦鹉，气酣捉笔如飞鸿。
林郎寒鸦图二绝·其一
作者：李东阳
朝代：明
体裁：七言绝句

万里长空倦羽翰，野风残雪岁将阑。纷纷燕雀高飞尽，独宿空林一夜寒。
林郎寒鸦图二绝·其二
作者：李东阳
朝代：明
体裁：七言绝句

断堤疏柳不成行，上有寒鸦带夕阳。十载丹青那更得，烟波江外老林郎。
柬敷五侍讲集句
作者：李东阳
朝代：明
体裁：七言律诗

曲江院里题名处，遥想风流第一人。四海交游更聚散，十年京洛共风尘。未央树色春中见，茂苑莺声雨后新。试问登高能赋客，思情谁是旧雷陈。
柬陈玉汝
作者：李东阳
朝代：明
体裁：古风

吴杉制器五尺强，棬如胡椅长如床。方藤细簟曲木枕，意匠颇觉吴工良。高眠稳坐两不妨，坐非箕踞眠非僵。由来万物各有用，一物两用无遗长。夜来我在元龙宅，醉卧此床呼不得。归来展转不成眠，梦想犹疑在床侧。吾家老父年七十，此物何由置堂室。祇因为乐胜潘舆，恨不可怀如陆橘。平生有口不惯乞，与子在情宁在物。正是黄香扇枕时，高堂待此无蒸郁。
柯敬仲墨竹
作者：李东阳
朝代：明
体裁：诗

莫将画竹论难易，刚道繁难简更难。君看萧萧只数叶，满堂风雨不胜寒。
柳岸垂纶
作者：李东阳
朝代：明

钓鱼矶上晚风多，拂拂垂杨渺渺波。行过酒家来别岸，坐移林影下前坡。聊将短日供长线，又见新条绾旧蓑。老去只应家在此，不须盘石更垂萝。
柳岸垂纶
作者：李东阳
朝代：明
体裁：七言律诗

钓鱼矶上晚风多，拂拂垂杨渺渺波。行过酒家来别岸，坐移林影下前坡。聊将短日供长线，又见新条绾旧蓑。老去秪应家在此，不须盘石更垂萝。
栀子花
作者：李东阳
朝代：明
体裁：七言绝句

抽黄媲白总称才，谁遣山栀入画来。似为诗家少知己，杜陵吟罢不曾开。
树中饿
作者：李东阳
朝代：明

山深雪寒路坎坷，两死何如一生可。桃才自信不如哀，君若有功何必我。楚王好士得燕才，燕家未筑黄金台。当时周室何为哉？吁嗟乎树中饿死安足惜，何似西山采薇食。
树中饿
作者：李东阳
朝代：明
体裁：乐府曲辞

山深雪寒路坎坷，两死何如一生可。桃才自信不如哀，君若有功何必我。楚王好士得燕才，燕家未筑黄金台，当时周室何为哉？吁嗟乎树中饿死安足惜，何似西山采薇食。
栖翠为刑部曹员外镤父作
作者：李东阳
朝代：明
体裁：五言排律

山远平分翠，楼高迥得秋。暝随归鸟至，清与故人留。地僻尘稀到，云轻栋欲浮。林光新雨净，湖影夕阳收。短笏频支颊，重帘不下钩。画姿疑浅著，诗境入冥搜。吏服终同隐，村居且当游。百年浑对此，何必泛扁舟。
桂轩
作者：李东阳
朝代：明
体裁：五言律诗

小树入西园，虚庭风露繁。细香萦驻屐，清影傍开门。永夜幽人梦，清秋素女魂。此时俱寂寞，醉醒各无言。
桃花
作者：李东阳
朝代：明

种树乘春雨，开花待晓风。一年还一树，随意满园红。
梅月图
作者：李东阳
朝代：明

清溪倒影入空寒，月色梅花共一般。夜半落英看不见，暗风吹堕玉栏干。
梅月图
作者：李东阳
朝代：明
体裁：七言绝句

清溪倒影入空寒，月色梅花共一般。夜半落英看不见，暗风吹堕玉阑干。
梅月图次韵
作者：李东阳
朝代：明
体裁：七言绝句

影娥宫殿月参差，却认梅花是桂枝。欲采幽芳无处寄，人间天上两相思。
梅涧
作者：李东阳
朝代：明

僻地沙寒水更清，老梅偏向涧边横。风吹落瓣仍低陨，石压傍枝却倒生。野鹤对人轻欲舞，蹇驴冲雪瘦能行。山翁只在山中老，看尽春光不入城。
梅涧
作者：李东阳
朝代：明

地僻沙寒水更清，老梅偏向涧边横。风吹落瓣仍低陨，石压傍枝却倒生。野鹤对人轻欲舞，蹇驴冲雪瘦能行。山翁只在山中老，看尽春光不入城。
梅鹤图
作者：李东阳
朝代：明
体裁：七言绝句

野色茫茫水接空，数声风鹤乱西东。夜深不辨梅花路，知在轻烟素月中。
梓庭为徐生作
作者：李东阳
朝代：明
体裁：古风

南国足乔木，北山多俯枝。高堂伟华观，之子美风仪。弱岁抱奇植，磊落非众姿。山川毓灵秀，雾雨含春滋。龙盘势屈郁，凤宿羽逶迤。中有锦绣文，外有正直规。孤根信寡匹，大匠乃良师。物生固有地，材用亦有时。愿子自爱惜，少壮以为期。
梧竹图
作者：李东阳
朝代：明
体裁：七言绝句

雨干霜枝偃欲扶，两心应与石同枯。山中岁月无人记，曾宿当年老凤雏。
植柘陈翁刲股卷
作者：李东阳
朝代：明
体裁：古风

伐树勿伐柘，爱此手泽存。爪树伤柘肤，锄树伤柘根。根肤尚可惜，戕肌亦何人。吾肌本亲遗，吾以奉吾亲。茫茫堪舆内，此意诚苦辛。肌戕幸不死，遗胤终儿孙。孙乎慎无忘，锡类良有因。
横塘春水
作者：李东阳
朝代：明

君家住在横塘北，长见洲边春水生。窈窕斜通山涧曲，分明直与钓矶平。比邻鹅鸭应无数，近渚凫珣亦有情。明日看花到南岸，小舟摇荡不须撑。
横塘春水
作者：李东阳
朝代：明

君家住在横塘北，长见洲边春水生。窈窕斜通山涧曲，分明直与钓矶平。比邻鹅鸭应无数，近渚凫鹥亦有情。明日看花到南岸，小舟摇荡不须撑。
次严宗哲太守留别韵兼寄应宁
作者：李东阳
朝代：明
体裁：七言律诗

宦辙南来万里身，二川西望入三秦。从知太守多名士，更喜监司是故人。沧海夜惊鲸力破，碧霄晴指凤毛新。他年记取留诗别，庭雪初回柳未春。
次丹山屠都宪韵
作者：李东阳
朝代：明
体裁：七言律诗

煖风晴雪散瑶天，又向朝回宴集贤。碧树春阴高比盖，玉堂冰溜大于椽。规程永乐千年制，衣钵文安两派传。刚道阳春无和者，丹山山上有诗仙。
次刘时雍狱中遣怀二首·其一
作者：李东阳
朝代：明
体裁：七言律诗

历尽悲欢几岁年，始知安乐是神仙。途危自喜肱犹在，嫁晚非关貌不妍。贝锦有词难剧辩，圜扉无事且孤眠。眼中同调知应少，莫更高吟白雪篇。
次刘时雍狱中遣怀二首·其二
作者：李东阳
朝代：明
体裁：七言律诗

蓬莱通籍屡经年，暂谪人间七日仙。翼折岂妨陶梦吉，颊伤翻益邓妆妍。休劳吏报催晨谒，却有诗情搅夜眠。世事阅来今已熟，不须重问解牛篇。
次夏提学韵
作者：李东阳
朝代：明

衣袖归时雨尽沾，卧闻凉叶响虚檐。鸟情幽寂将依树，苔意夤缘欲上帘。静里只应闲尚在，病来长与懒相兼。读书自笑成何事，细取虫鱼几字添。
次夏提学韵二首·其一
作者：李东阳
朝代：明
体裁：七言律诗

诗家馀韵远相沾，不见高轩驻短檐。花落每教空扫径，客来长为误窥帘。僧门漫说三生改，人世难逢四美兼。若遣锦囊随綵笔，草堂风月价须添。
次夏提学韵二首·其二
作者：李东阳
朝代：明
体裁：七言律诗

衣袖归时雨尽沾，卧闻凉叶响虚檐。鸟情幽寂将依树，苔意夤缘欲上帘。静里秪应閒尚在，病来长与懒相兼。读书自笑成何事，细取虫鱼几字添。
次太子太傅余公登镇朔楼韵三首
作者：李东阳
朝代：明

边城胜槩拱皇都，杰阁东来眺望孤。落日平沙随地远，澹烟飞鸟入空无。中原将帅歌周伐，北土山川尽禹敷。欲识老臣经济略，武侯营阵有新图。鼓角声高起画檐，坐来双鬓几茎添。三边戍久衣重换，二月寒多草尚纤。边地敌情嗟易变，汉家兵食恐长淹。知公不似征西将，醉下南楼月满帘。北来风物感重游，又上孤城百尺楼。白骨川原遗旧恨，荒田禾黍动新愁。华夷地仰威名重，台省官兼位望优。从此黄河南下路，不教塞马饮长流。
次太子太傅余公登镇朔楼韵三首·其一
作者：李东阳
朝代：明

边城胜槩拱皇都，杰阁东来眺望孤。落日平沙随地远，澹烟飞鸟入空无。中原将帅歌周伐，北土山川尽禹敷。欲识老臣经济略，武侯营阵有新图。
次太子太傅余公登镇朔楼韵三首·其三
作者：李东阳
朝代：明

北来风物感重游，又上孤城百尺楼。白骨川原遗旧恨，荒田禾黍动新愁。华夷地仰威名重，台省官兼位望优。从此黄河南下路，不教塞马饮长流。
次太子太傅余公登镇朔楼韵三首·其三
作者：李东阳
朝代：明
体裁：七言律诗

北来风物感重游，又上孤城百尺楼。白骨川原遗旧恨，荒田禾黍动新愁。华夷地仰威名重，台省官兼位望优。从此黄河南下路，不教胡马饮长流。
次太子太傅余公登镇朔楼韵三首·其二
作者：李东阳
朝代：明

鼓角声高起画檐，坐来双鬓几茎添。三边戍久衣重换，二月寒多草尚纤。边地敌情嗟易变，汉家兵食恐长淹。知公不似征西将，醉下南楼月满帘。
次太子太傅余公登镇朔楼韵三首·其二
作者：李东阳
朝代：明
体裁：七言律诗

鼓角声高起画檐，坐来霜鬓几茎添。三边戍久衣重换，二月寒多草尚纤。胡地牧情嗟易变，汉家兵食恐长淹。知公不似征西帅，醉下南楼月满帘。
次方石先生春分怀先垄之作
作者：李东阳
朝代：明
体裁：七言律诗

永夜深悲辍笑欢，梦回还复报晨餐。閒门少客犹多病，旧业无家漫有官。四序槐榆频改岁，九原风雪倍愁寒。多情莫咏频蘩句，白发伤心和正难。
次日大雨入夜喜而有作
作者：李东阳
朝代：明

打窗鸣雨忽来过，坐听欢呼杂棹歌。沙口渡喧人语乱，柁头风急水声多。尘心最渴真消得，农事虽宜奈晚何。七十二泉云雾里，可能流润入官河。
次柳文范中书阁直赏雪韵三首·其一
作者：李东阳
朝代：明
体裁：七言律诗

雪满园林物不知，赏心却与雪相期。窥帘咏絮谁称绝，煮石烹茶未当奇。玉宇空寒高易到，碧窗清响静还宜。柴门拟学昌黎闭，赢得王郎凤沼诗。
次柳文范中书阁直赏雪韵三首·其三
作者：李东阳
朝代：明
体裁：七言律诗

遥从天上雪中来，不信人间满户埃。积久渐看随地起，舞馀翻爱逐风回。楚江蓑笠孤舟客，吴地园林半树梅。莫向此时誇此景，有谁吟对玉堂杯。
次柳文范中书阁直赏雪韵三首·其二
作者：李东阳
朝代：明
体裁：七言律诗

贝阙瑶坛路不分，眼看飞雪乱如云。高城暝带朝鸦色，小苑斜披猎骑群。冰溜响檐醒短梦，冷花吹面拂残醺。自应瓦砾难为质，故乏琼瑶可报君。
次汝学地官韵送民表还治望江二首·其一
作者：李东阳
朝代：明
体裁：五言律诗

缧绁孤身在，风尘两鬓馀。福宁非塞马，殃已分池鱼。载睹虞门辟，终沾汉网疏。悲欢意不极，临别但踟蹰。
次汝学地官韵送民表还治望江二首·其二
作者：李东阳
朝代：明
体裁：五言律诗

十年杯酒后，早已壮夫为。肝胆竟何托，萍蓬非我期。旅灯愁绝夜，江雨梦醒时。脉脉云霄上，含情欲语谁。
次王古直哭兆先韵柬方石二首
作者：李东阳
朝代：明

刚道人琴一夜亡，故人明日报哀章。才如卞玉元居楚，业比童乌不姓杨。华表城头真浪语，干将地下有遗光。画图指点趋庭事，恨杀多情杜古狂。极知世事如春梦，不信人生是昼游。今日眼看埋玉树，当年心许撞烟楼。空烦挂剑来吴季，却悔藏书似邺侯。回首西湖湖上水，一时和泪共东流。
次王古直哭兆先韵柬方石二首·其一
作者：李东阳
朝代：明

刚道人琴一夜亡，故人明日报哀章。才如卞玉元居楚，业比童乌不姓杨。华表城头真浪语，干将地下有遗光。画图指点趋庭事，恨杀多情杜古狂。
次王古直哭兆先韵柬方石二首·其二
作者：李东阳
朝代：明

极知世事如春梦，不信人生是昼游。今日眼看埋玉树，当年心许撞烟楼。空烦挂剑来吴季，却悔藏书似邺侯。回首西湖湖上水，一时和泪共东流。
次王古直哭兆先韵柬方石（二首）
作者：李东阳
朝代：明

刚道人琴一夜亡，故人明日报哀章。才如卞玉元居楚，业比童乌不姓杨。华表城头真浪语，干将地下有遗光。画图指点趋庭事，恨杀多情杜古狂。¤
次邵东曹借屋诗韵
作者：李东阳
朝代：明
体裁：七言律诗

宦路无心定卜居，又从官邸驻行车。园花不碍东邻蝶，御水潜通内苑鱼。白石生云当户满，绿苔经雨上垣初。辛勤合似韩京兆，十五年来末有庐。
次青溪先生喜雨韵
作者：李东阳
朝代：明
体裁：七言律诗

河伯经春暂启宫，银潢飞雨一时通。城芜尽湿疑含雾，园柳低垂不受风。四野年丰占卜史，三坛神听协歌工。儒臣独病空无补，赖有贤劳答圣衷。
次青溪岁暮祫享韵
作者：李东阳
朝代：明
体裁：七言律诗

殿头风静宿云销，目送香烟上紫霄。祧庙有灵归祫祭，议曹无力预官寮。千官佩舄陪龙衮，九奏笙歌合凤韶。人道舜廷咨伯地，旧将清直事唐尧。
次青溪除夕韵
作者：李东阳
朝代：明
体裁：七言律诗

星奴无力送韩穷，万事都归百感中。病去祗应愁作伴，诗来真与檄争功。交游义重劳三益，骨肉情深念五宗。花柳一春馀恨在，尽判双泪与东风。
次韵《宿普利驿》
作者：李东阳
朝代：明
体裁：七言律诗

翁在江南儿在此，天涯无复间晨昏。幽怀每共官僚说，遗迹多从父老言。白雪新词真寡和，青毡旧物想长存。君看道路逢迎地，犹是当年侍从恩。
次韵体斋病起见寄
作者：李东阳
朝代：明

坐倚孤筇卧拥衾，重门未放野寒侵。疑蛇已辨杯中影，病鹤长怀海上心。诗券负来应渐释，方书验后懒重寻。灯前细认银钩笔，不待平安报好音。
次韵体斋病起见寄二首·其一
作者：李东阳
朝代：明
体裁：七言律诗

长随待漏入金门，宦况诗怀得细论。刘向有才方汉阁，杜陵多病且江村。防身戒久同持律，爱国情深比负暄。此境定应閒处识，几时倾倒向清樽。
次韵体斋病起见寄二首·其二
作者：李东阳
朝代：明
体裁：七言律诗

坐倚孤筇卧拥衾，重门未放野寒侵。疑蛇已辨杯中影，病鹤长怀海上心。诗券负来应未释，方书验后懒重寻。灯前细认银钩笔，不待平安报好音。
次韵匏庵闻王古直至之作
作者：李东阳
朝代：明
体裁：七言律诗

老来不记入京年，旧事依稀屈指前。身似野僧才有发，家如渔叟更无舡。秪愁别久今衰矣，不觉诗成为冁然。春夜定知何处宿，漫从新市买灯悬。
次韵原博新庐有作
作者：李东阳
朝代：明
体裁：七言律诗

卜筑堂高迥出曹，牖风床雨睡能牢。鸱夷不语聊相伴，褦襶多情岂见挠。迂叟乐应须水竹，醉翁心不在山醪。万间广厦君当见，似说苍生属望劳。
次韵寄沈亚参时旸并柬戴宪副廷珍二首·其一
作者：李东阳
朝代：明
体裁：五言律诗

闻道南台凤，西飞共一林。旧游经岁改，别恨入江深。迢递秦关路，驱驰魏阙心。两乡书到日，灯火共开襟。
次韵寄沈亚参时旸并柬戴宪副廷珍二首·其二
作者：李东阳
朝代：明
体裁：五言律诗

二月无花柳，春寒尚满林。倦看书屡废，愁酌酒须深。廊庙贤臣业，关河壮士心。故人俱在远，谁与豁吾襟。
次韵寄答方石二首·其一
作者：李东阳
朝代：明
体裁：七言律诗

玉河杨柳几春风，回首长安是梦中。别雁有时传塞北，愁云昨夜起天东。应怀野客歌招隐，肯效文人作送穷。我病欲攻无药石，愧将交谊托微躬。
次韵寄答方石二首·其二
作者：李东阳
朝代：明
体裁：七言律诗

艺苑词垣二十年，离情不似十年前。绿波南浦江淹赋，白雪西山杜甫篇。醉里功名心尚在，老来山水性俱偏。春风漫作金陵梦，却望天台更渺然。
次韵寄答若虚二首·其一
作者：李东阳
朝代：明
体裁：七言律诗

懒向江湖问楫师，江南江北两相思。鸠巢近报移来宅，雁札遥传寄到诗。城市行踪嗟我在，山林性格祗君知。如今旧社无新兴，不似星堂夜战时。
次韵寄答若虚二首·其二
作者：李东阳
朝代：明
体裁：七言律诗

西郊云气满林端，却怪长安雨易乾。溽暑中人贪睡久，软尘欺面觉行难。星霜道路天涯隔，冰雪形容梦里看。翘首望君君不见，月明无限海波宽。
次韵寄答若虚提学
作者：李东阳
朝代：明
体裁：五言律诗

江水四千里，忆君情许长。看花自开落，阅世几炎凉。病觉衣裳懒，官嫌笔砚忙。诗坛鏖战力，再接恐难当。
次韵寄题镜川先生后乐园二首
作者：李东阳
朝代：明

药栏花圃背堂开，一日朝回几度来。范老心终念廊庙，寇公家不起楼台。海边钓石鸥盟远，松下棋声鹤梦回。多少旧题诗句在，碧纱笼底认青苔。绿阴繁处小堂开，野蝶园蜂自去来。细草有情双驻屐，远山无数一登台。幽花坐爱栽时满，俗客空教到后回。病起三年犹未赏，短垣多雨长莓苔。
次韵寄题镜川先生后乐园二首·其一
作者：李东阳
朝代：明

药栏花圃背堂开，一日朝回几度来。范老心终念廊庙，寇公家不起楼台。海边钓石鸥盟远，松下棋声鹤梦回。多少旧题诗句在，碧纱笼底认青苔。
次韵寄题镜川先生后乐园二首·其二
作者：李东阳
朝代：明

绿阴繁处小堂开，野蝶园蜂自去来。细草有情双驻屐，远山无数一登台。幽花坐爱栽时满，俗客空教到后回。病起三年犹未赏，短垣多雨长莓苔。
次韵寄题镜川先生后乐园（二首）
作者：李东阳
朝代：明

药栏花圃背堂开，一日朝回几度来。范老心终念廊庙，寇公家不起楼台。海边钓石鸥盟远，松下棋声鹤梦回。多少旧题诗句在，碧纱笼底认青苔。¤
次韵方石哭静逸先生
作者：李东阳
朝代：明
体裁：七言律诗

病起看春意屡新，春来无事不伤神。百年世路谁非客，四海交情几是真。馆阁正须挥翰手，山林兼少著书人。因君万念凉如水，亦欲沧江把钓纶。
次韵杨应宁久旱三首·其一
作者：李东阳
朝代：明
体裁：七言律诗

三复来诗百感侵，寂寥云汉有遗音。终风漫挟扬沙势，毕宿空怀好雨心。坐待庭苔封蚁蛭，梦惊潭树作龙吟。原田已恨冬无雪，更入新年恐不禁。
次韵杨应宁久旱三首·其三
作者：李东阳
朝代：明
体裁：七言律诗

骄阳五月渐生阴，病渴人方起上林。周稼有风还自熟，商郊虽旱岂妨霖。贫增贾客时时价，苦尽农家粒粒心。杜甫不胜忧国愿，向来真与海波深。
次韵杨应宁久旱三首·其二
作者：李东阳
朝代：明
体裁：七言律诗

万里长空晦复明，夜窗推枕昼还惊。真堪夏日流金石，不见天河洗甲兵。耕穫有期空尽力，流离无地可聊生。绿衣年少谁言事，已识君王驻辇情。
次韵杨维立侍读馆中见怀
作者：李东阳
朝代：明
体裁：七言律诗

每依红日住长安，瀛海东头是大观。一代编年尊国史，六曹分局重天官。同垂汗竹誇群彦，对掌丝纶见二难。曾向先朝分旧馆，壁间名姓老羞看。
次韵白宗璞员外使密云途中遇雪
作者：李东阳
朝代：明

蓟门春雪尚能花，却望边城路更赊。应律未回燕谷暖，舞风还湿汉旌斜。青山骨耸如争瘦，白雪词工欲斗葩。此夜宫绫寒不寐，未知清景属谁家。
次韵白宗璞员外使密云途中遇雪
作者：李东阳
朝代：明
体裁：七言律诗

蓟门春雪尚能花，却望边城路更赊。应律未回燕谷煖，舞风还湿汉旌斜。青山骨耸如争瘦，白雪词工欲斗葩。此夜宫绫寒不寐，未知清景属谁家。
次韵秦武昌见遗之作
作者：李东阳
朝代：明
体裁：七言律诗

使君清鉴彻秋毫，误识山鸡比凤毛。闭户吟鸢惭我拙，入门下马让公豪。文章竟作雕虫技，岁月能消继晷膏。见说诗坛高数仞，空将目力送刘曹。
次韵答愧斋先生
作者：李东阳
朝代：明

历历星霜岁屡移，病来双鬓几茎丝。故人别久翻疑梦，往事心劳尚有期。天上浮云初变日，江南芳草未青时。只应千里神交地，不识人间是路歧。
次韵答愧斋先生
作者：李东阳
朝代：明
体裁：七言律诗

历历星霜岁屡移，病来双鬓几茎丝。故人别久翻疑梦，往事心劳尚有期。天上浮云初变日，江南芳草未青时。祗应千里神交地，不识人间是路岐。
次韵答攸县陈翁钺
作者：李东阳
朝代：明
体裁：七言律诗

十年衡岳雁书迟，纵有高怀说向谁。花下一壶狂李白，江头三弄老桓伊。清风坐里时生腋，黄色归时正满眉。尊俎肯留今日燕，为君重咏白驹诗。
次韵答方石先生斋居见寄
作者：李东阳
朝代：明
体裁：七言律诗

岁序惊心感雪霜，闭门终日类山房。不眠岂坐耽诗癖，纵去能为对客狂。西阁漏声清夜隔，上林花意薄寒妨。云霄旧侣劳相问，愧杀官曹两月忙。
次韵答时雍
作者：李东阳
朝代：明
体裁：七言律诗

万里长江日夜风，故人消息苦难通。十年人老俱头白，千里书来会面同。弱质瘦怜多病后，馀情閒寄苦吟中。极知倦眼犹明在，须向虞廷睹舜瞳。
次韵答时雍
作者：李东阳
朝代：明
体裁：七言律诗

谁是乖崖一字师，须将得失寸心知。君才绝我宁论倍，世事于人大忌随。是玉也须怀卞氏，有金休把铸钟期。十年道义相看地，犹落残葩与剩枝。
次韵答王世赏夜雨感怀
作者：李东阳
朝代：明

何处吟诗成不寐，夜窗残梦雨来时。清闻木叶随空远，暝觉山钟到枕迟。千里关河游子恨，一年生事窭人悲。万间大厦君须作，不用归心绕故篱。
次韵答若虚
作者：李东阳
朝代：明
体裁：七言律诗

雪外楼高碧瓦层，江南江北望中登。寒愁夜垒军声乱，暖忆春湖水气蒸。酣饮纵教豪客醉，冻吟输却腐儒能。西堂杏酪清堪比，独坐怀人此意曾。
次韵答若虚秋官闻恤刑诏有作
作者：李东阳
朝代：明
体裁：七言律诗

西曹忽枉恤刑诗，我在閒官亦自疑。正恐灾祥非独致，敢言繁简不同司。心中自许神明鉴，笔底真看造化移。今日治安还有象，贾生痴泪莫深垂。
次韵答邵户部文敬
作者：李东阳
朝代：明

葛巾芒屦坐题诗，只欠江边一钓丝。药检旧囊书欲遍，梦回春枕事多遗。人情更与新年别，草色宁知要路私。独在卷帘深处望，西山无数雨晴时。
次韵答邵户部文敬前后得七首·其一
作者：李东阳
朝代：明
体裁：七言律诗

忽枉东曹第一诗，夜呼红烛看乌丝。郎官白璧元增价，翰苑明珠久见遗。伐木每怀鸣鸟意，投桃先愧鄙人私。张颠自有银钩笔，不似公孙舞剑时。
次韵答邵户部文敬前后得七首·其七
作者：李东阳
朝代：明
体裁：七言律诗

葛巾芒屦坐题诗，秪欠江边一钓丝。药检旧囊书欲遍，梦回春枕事多遗。人情更与新年别，草色宁知要路私。独在捲帘深处望，西山无数雨晴时。
次韵答邵户部文敬前后得七首·其三
作者：李东阳
朝代：明
体裁：七言律诗

阁吏催成应制诗，御香初散雨如丝。西垣地切层霄半，秘府书存百代遗。通集久怀明主赐，负暄终抱野人私。多才独愧东曹彦，未有贤劳答盛时。
次韵答邵户部文敬前后得七首·其二
作者：李东阳
朝代：明
体裁：七言律诗

一代文章数首诗，几人赢得鬓成丝。闭门颇笑陈无已，忧国谁怜杜拾遗。满座图书嗟我病，十年心赏荷君私。凭君直欲追风雅，须到周南未变时。
次韵答邵户部文敬前后得七首·其五
作者：李东阳
朝代：明
体裁：七言律诗

来往邮筒不断诗，君才真似茧中丝。词华彷佛三王后，字画分明两晋遗。得失寸心元自许，品题今日岂吾私。吴江落木何须道，浑胜当年未见时。
次韵答邵户部文敬前后得七首·其六
作者：李东阳
朝代：明
体裁：七言律诗

春兴无端久废诗，愁心终日乱如丝。才疏颇觉非同调，韵险频劳为拾遗。时语未工犹好古，官逋多负敢论私。疏毫短札匆匆甚，又是西垣上马时。
次韵答邵户部文敬前后得七首·其四
作者：李东阳
朝代：明
体裁：七言律诗

城南风日总宜诗，满地杨花十丈丝。五夜钟声应有恨，十分春色去无遗。山川尚忆登临晚，樽酒长怀晤语私。白雪调高空怅望，一楼残雨梦醒时。
次韵贺彭阁老先生二首
作者：李东阳
朝代：明

吏部衔清带翰林，路随仙步转高深。人间别有登云地，天下空劳仰斗心。瀛海新波添夜雨，玉堂乔木长春阴。归来更觉门如水，不受车尘半点侵。半生名行重儒林，吏隐官曹岁月深。文靖旧无旋马地，敏中元有耐官心。川原暖入三春雨，殿阁凉分六月阴。欲效禹称书院壁，向来官序敢相侵。
次韵贺彭阁老先生二首·其一
作者：李东阳
朝代：明

吏部衔清带翰林，路随仙步转高深。人间别有登云地，天下空劳仰斗心。瀛海新波添夜雨，玉堂乔木长春阴。归来更觉门如水，不受车尘半点侵。
次韵贺彭阁老先生二首·其二
作者：李东阳
朝代：明

半生名行重儒林，吏隐官曹岁月深。文靖旧无旋马地，敏中元有耐官心。川原暖入三春雨，殿阁凉分六月阴。欲效禹称书院壁，向来官序敢相侵。
次韵贺彭阁老先生二首·其二
作者：李东阳
朝代：明
体裁：七言律诗

半生名行重儒林，吏隐官曹岁月深。文靖旧无旋马地，敏中元有耐官心。川原煖入三春雨，殿阁凉分六月阴。欲效禹偁书院壁，向来官序敢相侵。
次韵贺彭阁老先生二首成化丙午五月十日东阁晓卧梦人以一男相馈六月九日初度得男家报至阁中其事始验志喜二首·其一
作者：李东阳
朝代：明
体裁：七言律诗

儤直金坡笔砚馀，忽传芳事满庭除。官曹尚忆占熊梦，仙岛何曾碍鹤书。三日两孙翁独喜，四旬初度我还如。犀钱未作通家会，织翠先过长者车。
次韵贺彭阁老先生（二首）
作者：李东阳
朝代：明

吏部衔清带翰林，路随仙步转高深。人间别有登云地，天下空劳仰斗心。瀛海新波添夜雨，玉堂乔木长春阴。归来更觉门如水，不受车尘半点侵。¤
次韵送李天瑞二首·其一
作者：李东阳
朝代：明
体裁：七言律诗

莫问潮阳路几千，两州山水镇相连。重来京国无知者，却望江湖更渺然。贾傅少能为世计，后山贫不受人怜。云霄剩有回翔地，北雁南鸿又一年。
次韵送李天瑞二首·其二
作者：李东阳
朝代：明
体裁：七言律诗

两疏金门一月馀，使装重检旧图书。亦知廊庙心仍在，奈有山林癖未除。戒酒不从花底醉，爱舟多在水中居。禁林风雪怀人夜，已觉轻寒薄绮疏。
歌风台
作者：李东阳
朝代：明

芒砀龙气去复来，长风万里黄云开。手持三尺视六合，酒酣独上歌风台，大风之歌何壮哉。樽酒洒泪数行下，当时听者翻悲哀。沛中小儿解击鼓，不见干戈见歌舞。三户丘墟已灭秦，两生制作空逃鲁。君王自信材且武，衣冠士人弃如土，大风之歌竟何补。
歌风台送李舍人
作者：李东阳
朝代：明
体裁：古风

芒砀龙气去复来，长风万里黄云开。手提三尺视六合，酒酣独上歌风台。大风之歌何壮哉，樽前洒泪数行下。当时听者翻悲哀，沛中小儿解击鼓。不见干戈见歌舞，三户丘墟已灭秦，两生制作空逃鲁。君王自信材且武，衣冠士人弃如土，大风之歌竟何补。李侯自是江东儒，壮年挟策事明主。平生慷慨心好古，亦欲南游吊徐楚。是时朝多贤俊臣，坐令四海无兵尘。礼乐成俗忠孝敦，君亦还家怀老亲。君归试问荆与榛，岂无儒硕遭沈沦。丈夫勋业共努力，君今岂是江湖人。
正月七日郊坛分献得山川
作者：李东阳
朝代：明
体裁：七言律诗

山川群祀一坛分，复道东来万燎熏。尽有精灵裨海岳，岂无功泽比风云。礼当人日天须应，制出今王古亦闻。从此八方归禹奠，愿将微意托馀芬。
正月四日受郊戒复陪庙享是日饮福受胙皆免
作者：李东阳
朝代：明
体裁：七言律诗

晓听纶音出殿东，午陪亲祀入神宫。斋期已先庚三日，辇路遥清巽二风。礼异冠裳随地改，望高宗庙与天通。恭闻饮福新停觯，精意同归陟降中。
氐带箭
作者：李东阳
朝代：明
体裁：乐府曲辞

秦鞭断江江逆流，八公草木皆为仇。山头鹤唳争回首，城南老氐带箭走。雄兵百万如倒山，三十年来一翻手。君不见扪虱翁，遗言莫遣西师东。妇人孺子徒为忠，燕山饥鹰思弄风，归来但哭阳平公。
永感堂
作者：李东阳
朝代：明
体裁：七言律诗

惨淡西原落木风，水流无限夕阳空。十年昼锦还乡地，半夜青灯教子功。恩到九泉成雨露，老看双鬓忆儿童。伤心重检登科记，犹在当时具庆中。
永贞叹
作者：李东阳
朝代：明
体裁：乐府曲辞

王郎索饭黄扉里，郑州相公呼不起。六街鬼魅夜攫人，公门白日成官市。纷纷逐客不足嗟，河东司马文章家。江湖浪客河间妇，世事荣枯一翻手。诗翁莫赋永贞年，后来何代无此贤。
汝学席上赋陶鼎叠前韵
作者：李东阳
朝代：明
体裁：七言律诗

山家形制朴无装，伴我颓然入醉乡。人境最宜林下一，丈筵何羡食前方。不辞地僻江湖远，却爱官贫岁月长。几见雪堂明夜火，拟从东壁借馀光。
汝贤馈西瓜及槟榔叠前韵
作者：李东阳
朝代：明
体裁：七言律诗

汉使西还道路赊，至今中国有灵瓜。香浮碧水清先透，片逐鸾刀巧更斜。饱德未忘蒙正饐，为园翻愧老樊家。因君解取南闽俗，更说槟榔可代茶。
江上闻蛙
作者：李东阳
朝代：明
体裁：七言绝句

旷野天空月正明，水田青草乱蛙鸣。江头十日潇潇雨，禁得离人此夜情。
江风图为刘太仆二丈题
作者：李东阳
朝代：明
体裁：古风

寒空木落江呼汹，叠浪如山乱堆垄。云拖雨脚随长流，万里蛟龙作人踊。独有一叶之扁舟，舵侧帆欹未肯休。颓洲断岸地卼臲，远树绝岛天沈浮。眼前万象错慌惚，仓卒遇之宁暇求。由来适意在顷刻，此外岂复千金谋。南人使船如使马，梦落江湖若飘瓦。君看白首波涛中，笑杀矶头钓鱼者。高堂惨澹开丹青，坐见四壁皆沧溟。酒酣击节歌不成，感慨忽与欢娱并。昔公江汉初扬舲，亦如湘累浮洞庭。一朝奋起在平地，健翮上可凌高冥。谢安尚忆中流坐，师德何妨逆浪行。向来夷险竟何物，世间万事如浮萍。
沈刑部所藏墨竹歌
作者：李东阳
朝代：明
体裁：古风

沈郎之貌古不妍，满怀清思如涌泉。手中墨竹风袅袅，坐我一片潇湘天。贪愁吟鬓洒霜雪，已觉纱帽随风偏。人道湘灵解鼓瑟，此中似有冷冷弦。自言得此意萧索，中夜不敢高堂眠。问谁作者夏太常，平生翰墨江海传。雪堂无人老可死，此物价重黄金钱。近来画竹有数家，世人皆爱我不怜。我非能画却能看，别有苦思通幽玄。病眼挥毫不成字，小者如栗大者拳。西邻奚老发半白，东邻陆郎美少年。清歌苦调两不厌，为子和我沧浪篇。
沈刑部所藏墨竹歌
作者：李东阳
朝代：明

沈郎之貌古不妍，满怀清思如涌泉。手中墨竹风袅袅，坐我一片潇湘天。贪愁吟鬓洒霜雪，已觉纱帽随风偏。人道湘灵解鼓瑟，此中似有泠泠弦。自言得此意萧索，中夜不敢高堂眠。问谁作者夏太常，平生翰墨江海传。雪堂无人老可死，此物价重黄金钱。近来画竹有数家，世人皆爱我不怜。我非能画却能看，别有苦思通幽玄。病眼挥毫不成字，小者如栗大者拳。西邻奚老发半白，东邻陆郎美少年。清歌苦调两不厌，为子和我沧浪篇。
沈启南墨鹅
作者：李东阳
朝代：明
体裁：七言绝句

点染鹅溪玉雪光，忽惊毛羽动寒塘。君看十五年前笔，已有诗人说沈郎。
沈石田山水
作者：李东阳
朝代：明

翠竹碧桐秋气高，洞庭南望俯亭皋。怪来落叶兼风下，知是幽人读楚骚。
沈礼部时旸行以只鹅斗酒为饯家僮误送于顾刑部天锡时晹去始知之戏作小诗奉寄
作者：李东阳
朝代：明
体裁：七言律诗

隔城风雨送归骖，斗酒笼鹅意未堪。何令别时无长物，殷郎书到只空函。十年世事成春梦，千里神交入夜谈。他日相逢应大笑，乱山深处是江南。
沈郎中尚伦母寿诗
作者：李东阳
朝代：明
体裁：七言律诗

白发萧然林下风，寿筵芳事几家同。星朝婺女极当北，水绕秣陵江正东。梅笼出林朝雨熟，鱼船入市晚潮通。凤雏不假青鸾使，自领天书出禁中。
沧浪吟
作者：李东阳
朝代：明
体裁：古风

沧浪水，清且閒。朝持长竿去，暮踏轻舟还。江湖悠悠厌奔走，独挂渔罾向溪口。水面游鱼不避人，江间白浪空回首。细草平沙带绿蘋，微风不动波粼粼。忽如青丝飐红鳞，低头坐睡了不闻。亦知在兴不在物，江村水市徒纷纷。沧浪水，清不浊，耳可洗，缨可濯。江南风景殊不恶，耕田不如捕鱼乐。我家住在潇湘东，长向沧浪忆钓翁。借问矶头旧江水，春来几度桃花风。
沧海谣寿秦廷贽秋官母七十
作者：李东阳
朝代：明
体裁：古风

东南何所有，海与天河通。天河散作亿万�，下界九土分衡从。江淮河济作四渎，长流赴海皆朝宗。尾闾泄气石沃水，其下无底归虚空。上来磅礴接混沌，周环八方此其东。东乃扶桑出日之所在，金乌三蹠浴影乎其中。蜃气朝浮万家市，鳌背夜戴三山峰。千年老鱼化为龙，层波叠浪藏龙宫。鲛绡织窗雾气白，蚌甲吐月珠光红。鼋鼍喧呼鳅鳝舞，复有三百六十鳞朋羽族纷追从。咸阳西来男女童，有船不进遭回风。王母西池不盈勺，敢以浅眼窥方蓬。霞冠云帔不可以髣髴，俯视寰宇空尘蒙。巫山老婆年七十，家居近海圆丘同。挹瓢为浆酿为酒，海水照见双青瞳。烹鱼炮鳖荐芳错，蛟涎香雾飘蒙茸。世人有眼不得见，但见琅函宝轴名姓照耀金泥封。西曹郎君美风度，皎若出海珊瑚丛。揽衣望海欲东游，须臾鞭石成长虹。三神之山不老之药倘可得，愿教一粒千岁岁岁无终穷。
河灯
作者：李东阳
朝代：明
体裁：七言律诗

火里莲花水上开，乱红深绿共徘徊。纷如列宿时时出，宛似流觞曲曲来。色界本知空有相，恒河休叹劫成灰。凭君莫话然犀事，水底鱼龙或见猜。
河阳战
作者：李东阳
朝代：明

裨将退，元帅怒。先取廷玉后仆固，牙旗鋋地高掣空。将军号令如雷风，逆贼夜散潼关东。元功独冠中兴中，营蝇斐锦难为忠，空令愤死田神功。
河阳战
作者：李东阳
朝代：明

裨将退，元帅怒。先取廷玉后仆固，牙旗鋋地高掣空。将军号令如雷风，逆贼夜散潼关东，元功独冠中兴中，营蝇斐锦难为忠，空令愤死田神功。
河阳战
作者：李东阳
朝代：明
体裁：乐府曲辞

裨将退，元帅怒，先取廷玉后仆固。牙旗飐地高掣空，将军号令如雷风。逆贼夜散潼关东，元功独冠中兴中。营蝇菲锦难为忠，空令愤死田神功。
泉山书院诗
作者：李东阳
朝代：明

甘泉山下浥清风，得似滁阳有醉翁。岚气每随天早晚，水声长绕屋西东。千寻峭壁瞻依地，万顷平田灌溉功。二物古来堪比寿，愿登巀嵲写琤琮。
泛南池有怀南溪圣公
作者：李东阳
朝代：明
体裁：七言律诗

轻舟别浦路迢遥，危石虚亭影动摇。云去好山争入座，雨来新水欲平桥。多情留客空杯酒，旧事伤心但柳条。今日我来还我去，小山丛桂竟谁招。
泥金梅
作者：李东阳
朝代：明

梨花如雪柳如金，俗眼犹将较浅深。争似能黄更能白，两般颜色一般心。
泰和罗氏家传四图诗 其一 纯孝
作者：李东阳
朝代：明
体裁：古风

旌门自何年，宋朝南渡后。借问旌者谁，县东罗伯寿。忆当刲股时，见母不自救。本无营利心，谁遣为名贸。皇天有锡类，遗体神所佑。五世旌贤科，贻谋竟堂构。卓哉孝子家，永为忠臣胄。
泰和罗氏家传四图诗 其三 贞节
作者：李东阳
朝代：明
体裁：古风

盘盘九折坂，妾行日苦远。妾归夫不归，不恨归时晚。感兹君恩重，惜彼去日短。携家渡江水，骨肉不在眼。不有文贞公，贤哉竟谁叹。
泰和罗氏家传四图诗 其二 德政
作者：李东阳
朝代：明
体裁：古风

德安古良吏，佐郡功可录。纵囚得真盗，缧绁无留狱。有如释李祐，元济终就戮。掘地见黑金，有利不思鬻。吾心幸无染，民税亦以足。歆挥竟何事，产济非我欲。由来重官评，宁止范乡曲。文贞作家传，雅操比冰玉。冰玉有遗风，闻孙继芳躅。
泰和罗氏家传四图诗 其四 却墨
作者：李东阳
朝代：明
体裁：古风

巍巍扬公门，揭揭罗氏子。客来公不见，见子斯可矣。伭墨黄金胎，有客为子遗。挥之不肯受，客愧公独喜。童子亦何知，知公四知裔。异姓本通家，诲谷乃相似。何以绍遗休，公孙贤太史。
泰山
作者：李东阳
朝代：明
体裁：五言排律

偶上奎文阁，来观东岳峰。半空翻碧浪，平陆走苍龙。紫爱沾岚湿，青怜发黛浓。长原随迤逦，高树助蒙茸。幢节迎还送，戈矛击更冲。烟霞变明晦，云雨验丰凶。混沌天初辟，精灵地所钟。分疆书禹贡，肇域纪尧封。挹浅临沧澥，凭虚揖华嵩。行尊宜作丈，名重合称宗。外敛神无迹，中涵德有容。庙严王者象，植古大夫松。北阙身长系，东轺境暂逢。崖跻愁日观，谷啸想风从。圣主斋心切，儒臣乐事慵。饔飧惭驿廪，舆从悯官佣。岁旱当忧国，民劳恐病农。我方颐一笏，谁共手双筇。日月蹉跎易，溪湖限隔重。奋飞输鸟翼，飘泊信萍踪。濯热思晞发，凌秋忆荡胸。酒阑多爽气，凉思晚惺松。
洗句亭
作者：李东阳
朝代：明
体裁：古风

洗句复洗句，洗句先洗心。心清绝尘滓，句清无哇淫。洗句尚可浅，洗心须用深。所用有深浅，水哉何古今。有句莫太清，太清寡知音。知音苦不遇，独和沧浪吟。
洛阳春·题金瓶牡丹寿罗冰玉五十
作者：李东阳
朝代：明
体裁：词

洛阳花入长安早。似天风吹到。绛罗高捲对罗郎，画与诗俱好。一阳生处春先报。报先生知道。年年画里看花来，看花老、人方老。
洞庭湖中作
作者：李东阳
朝代：明
体裁：古风

湖南钜郡称岳阳，楼前大湖春水长。周回九江带七泽，颠倒万象随山光。洪涛巨浪拍山动，风雨却洒炎天凉。君山远在湖中央，苍梧不来断人肠。南寻汨罗不知处，屈子随地魂茫茫。谢公吊古心慷慨，予亦从之渡沅湘。平生壮游天地间，老大不觉鬓眉苍。商飙南来振南岳，孤棹未许还沧浪。画图髣髴今皆足，江海风期殊未忘。挥毫赋者谁最强，前有引魁后孔畼。二子之名满天下，豪气直欲隘八荒。嗟予有辞不敢吐，人今尽笑二子狂。眼中同调似公少，且复尽醉君山傍。
流河驿怀谢宝庆先生兼怀鸣治侍讲
作者：李东阳
朝代：明

林下春风迥绝尘，天涯旧路独伤神。长船载酒官河夜，芳草怀人楚水春。应学杜陵寻北郭，兼逢小阮作南邻。嗟予忝出皇华使，犹向河边咏伐轮。
济阳怨
作者：李东阳
朝代：明
体裁：乐府曲辞

宫中快行过巷门，巷中皇子心如焚。相臣引入旧班里，我胡为犹在此？殿头烛影坐者谁，殿帅捽头听诏词。君为臣，臣就国，父子幽明不相白。湖州义兵翻作殃，身死犹贻谏官谪。济阳冤，冤不极。
济阳怨
作者：李东阳
朝代：明

宫中快行过巷门，巷中皇子心如焚。相臣引入旧班里，我胡为犹在此？殿头烛影坐者谁？殿帅捽头听诏词。君为臣，臣就国，父子幽明不相白。湖州义兵翻作殃，身死犹贻谏官谪。济阳冤，冤不极。
浦桥得浅
作者：李东阳
朝代：明

落日芳村无犬声，风沙两岸断人行。须为系䌫空林下，坐看前溪春水生。
浦桥得浅
作者：李东阳
朝代：明
体裁：七言绝句

落日芳村无犬声，风沙两岸断人行。须为系缆空林下，坐看前溪春水生。
浪淘沙
作者：李东阳
朝代：明

春去有馀春，且付花神，天香满地不沾尘。报道夜来新雨过，雨过还新。芳意比佳人，谁写花真，碧云为盖草为茵。刚道花王谁不信，疑是前身。
浪淘沙·题牡丹
作者：李东阳
朝代：明
体裁：词

春去有馀春。且付花神。天香满地不沾尘。报道夜来新雨过，雨过还新。芳意比佳人。谁写花真。碧云为盖草为茵。刚道花王谁不信，疑是前身。
海潮图
作者：李东阳
朝代：明
体裁：七言绝句

月明初满妙高台，江上潮头夜半来。恨不海门三日住，北风吹雨看崔嵬。
海鹰图
作者：李东阳
朝代：明
体裁：七言绝句

漫云如水浪如山，屹立中流砥柱间。莫怪眼中无燕雀，暂时飞到即飞还。
淮海游
作者：李东阳
朝代：明

汎彼江湖兴，来为淮海游。高帆驾巨浪，浩荡空中浮。上有荡胸云，下有濯足流。吹箫动海月，鼓枻惊沙鸥。长歌振林木，逸响归沧洲。至今淮上人，彷佛疑仙舟。怀贤托楚些，感旧闻吴讴。宁无后来者，俛仰难为俦。
淮海游
作者：李东阳
朝代：明
体裁：古风

汎彼江湖兴，来为淮海游。高帆驾巨浪，浩荡空中浮。上有荡胸云，下有濯足流。吹箫动海月，鼓枻惊沙鸥。长歌振林木，逸响归沧洲。至今淮上人，髣髴疑仙舟。怀贤托楚些，感旧闻吴讴。宁无后来者，俛仰难为俦。
淮阴叹
作者：李东阳
朝代：明

营门昼开齐犬吠，蒯生相人先相背。古来鸟尽良弓藏，近时刎颈陈与张。功成四海身无地，归楚楚疑归汉忌。极知犹豫成祸胎，时乎时乎不再来。君王恩深辩士走，淮阴胸中血一斗。妇人手执生杀机，赤族不待君王归。君王归，神为恻。独不念秋毫皆信力，舍人一嗾彭王殂。淮阴之辞真有无？噫吁！淮阴之辞真有无？
淮阴叹
作者：李东阳
朝代：明
体裁：乐府曲辞

营门昼开齐犬吠，蒯生相人先相背。古来鸟尽良弓藏，近时刎颈陈与张。功成四海身无地，归楚楚疑归汉忌。极知犹豫成祸胎，时乎时乎不再来。君王恩深辩士走，淮阴胸中血一斗。妇人手执生杀机，赤族不待君王归。君王归，神为恻，独不念秋毫皆信力。舍人一嗾彭王殂，淮阴之辞真有无？噫吁嚱，淮阴之辞真有无？
深宫美人图
作者：李东阳
朝代：明
体裁：古风

秦宫丘墟汉宫圯，望仙铜雀参差起。隋唐去后花绮空，流落谁家画图里。桂殿椒堂十里香，绣襦宝带斗成妆。前庭歌声后庭舞，凤辇不来深夜长。玉瓯犀箸凉风发，团扇空悲旧时月。不见千门万户时，秖今何处埋香骨。马家大练长作裙，沈香锦袜随风尘。君看掩鼻工谗者，何似辞恩下辇人。
清乐诗为天台杨允昌作
作者：李东阳
朝代：明
体裁：古风

台之山，石孱孱。我登其巇，可以振我衣。台之水，石齿齿。我行其沚，可以洗我耳。山水之区，我田我庐。朝樵暮渔，式啸以游。天壤之间，有鸢有鱼。我乐我清，匪物与谋。悠悠化机，动静无舍。我清我乐，谁知我者。有怀若人，莫招尔来。欲往从之，室是远而。我歌此诗，知者和之。
清明前一日谒先宜人旧垄有述
作者：李东阳
朝代：明
体裁：七言律诗

远从中岁忆儿童，三十年前此送终。四世死生同骨肉，两原川陆限西东。浮生过眼烟云外，旧事伤心含敛中。欲问九泉何处好，鹤书迢递若能通。
清明后二日与鸣治约访王仁辅于大德观阻雨寄鸣治集句
作者：李东阳
朝代：明
体裁：七言律诗

清明几处有新烟，独向檐床看雨眠。忽有好诗生眼底，暂留欢赏寄春前。壶觞须就陶彭泽，直伴难呼孟浩然。何用别寻方外去，庾家楼在斗牛边。
渐台水
作者：李东阳
朝代：明
体裁：乐府曲辞

渐台水，深几许？使者来，谁遣汝？不见君王符，空传君王语。渐台水，行宫不可度。妾死犹首丘，君行在何处。平生委质身为君，此时重信轻妾身。君不还，妾当死。台高高，水瀰瀰。
渔家
作者：李东阳
朝代：明
体裁：七言律诗

鱼虾生计度年华，云水乡中住几家。春灶带烟烧荻叶，冬衣如雪絮芦花。青芜匝匝迷行径，绿柳汪汪泛钓槎。鸥梦不惊门半掩，一滩明月映银沙。
游城西故赵尚书果园与萧文明李士常陈玉汝潘
作者：李东阳
朝代：明

漫忆江湖万里游，西园风景似南州。青苔地湿频经雨，白苎凉生不待秋。尘事已醒前日梦，岁华空白几人头。松醪载得浑拚醉，莫遣飞花浪作愁。¤
游城西故赵尚书果园与萧文明李士常陈玉汝潘时用倡和四首
作者：李东阳
朝代：明

漫忆江湖万里游，西园风景似南州。青苔地湿频经雨，白苎凉生不待秋。尘事已醒前日梦，岁华空白几人头。松醪载得浑拚醉，莫遣飞花浪作愁。官曹无计可招寻，坐爱林风满素襟。醉后颇思醒酒石，贫来须办买山金。花蹊柳径稀疏见，茗碗冰壶次第斟。欲问五陵歌舞地，几家园树得成阴。句入西园字字清，葛衣纱帽称闲行。苔侵翠壁应全遍，果熟青林已暗生。流水断堤人共远，片云孤鸟意俱轻。闲官爱说山中话，为有归田录未成。残樽系马立斜阳，忽送秋声满树凉。花落始知留客久，雨来偏为作诗忙。山堂竹户寒犹闭，石径苔泥滑不妨。独有园人爱沾洒，不随僮仆问归装。
游城西故赵尚书果园与萧文明李士常陈玉汝潘时用倡和四首·其一
作者：李东阳
朝代：明

漫忆江湖万里游，西园风景似南州。青苔地湿频经雨，白苎凉生不待秋。尘事已醒前日梦，岁华空白几人头。松醪载得浑拚醉，莫遣飞花浪作愁。
游城西故赵尚书果园与萧文明李士常陈玉汝潘时用倡和四首·其三
作者：李东阳
朝代：明

句入西园字字清，葛衣纱帽称闲行。苔侵翠壁应全遍，果熟青林已暗生。流水断堤人共远，片云孤鸟意俱轻。闲官爱说山中话，为有归田录未成。
游城西故赵尚书果园与萧文明李士常陈玉汝潘时用倡和四首·其二
作者：李东阳
朝代：明

官曹无计可招寻，坐爱林风满素襟。醉后颇思醒酒石，贫来须办买山金。花蹊柳径稀疏见，茗碗冰壶次第斟。欲问五陵歌舞地，几家园树得成阴。
游岳麓寺
作者：李东阳
朝代：明

危峰高瞰楚江干，路在羊肠第几盘。万树松杉双径合，四山风雨一僧寒。平沙浅草连天在，落日孤城隔水看。蓟北湘南俱在眼，鹧鸪声里独凭栏。
游岳麓寺
作者：李东阳
朝代：明

危峰高瞰楚江干，路在羊肠第几盘？肆树松杉双径合，四山风十一僧寒。平沙浅草连天远，落日孤城隔水看。蓟北湘南俱入眼，鹧鸪声里独凭栏。
游春图
作者：李东阳
朝代：明

三月江头花满枝，春光物物总宜诗。杜陵野客犹多兴，不是潜行痛哭时。渚兰汀草乱春愁，病里何心更出游。独立斜阳溪上望，采芳人在白蘋洲。
游春图·其一
作者：李东阳
朝代：明

三月江头花满枝，春光物物总宜诗。杜陵野客犹多兴，不是潜行痛哭时。
游春图·其二
作者：李东阳
朝代：明

渚兰汀草乱春愁，病里何心更出游。独立斜阳溪上望，采芳人在白蘋洲。
游白秉德西园次韵二首·其一
作者：李东阳
朝代：明
体裁：七言律诗

行逐溪流过野亭，望疑山色绕空冥。池鱼自跃非因饵，园蝶还飞不受扃。傍渚幽花怜寂寞，舞风疏柳爱娉婷。郎君门地清如水，不待平泉石已醒。
游白秉德西园次韵二首·其二
作者：李东阳
朝代：明
体裁：七言律诗

欲采黄花泛绿杯，胜游幽意两徘徊。门连甲第三家近，节过重阳六日才。高厦捲风飞燕雀，短垣经雨上莓苔。松林步屧多馀兴，马上新诗取次裁。
游西城故赵尚书果园与萧文明李士常陈玉汝潘时用倡和四首·其一
作者：李东阳
朝代：明
体裁：七言律诗

漫忆江湖万里游，西园风景似南州。青苔地湿频经雨，白苧凉生不待秋。尘事已醒前日梦，岁华空白几人头。松醪载得浑拚醉，莫遣飞花浪作愁。
游西城故赵尚书果园与萧文明李士常陈玉汝潘时用倡和四首·其三
作者：李东阳
朝代：明
体裁：七言律诗

句入西园字字清，葛衣纱帽称閒行。苔侵翠壁应全遍，果熟青林已暗生。流水断堤人共远，片云孤鸟意俱轻。閒官爱说山中话，为有归田录未成。
游西城故赵尚书果园与萧文明李士常陈玉汝潘时用倡和四首·其二
作者：李东阳
朝代：明
体裁：七言律诗

官曹无计可招寻，坐爱林风满素襟。醉后颇思醒酒石，贫来须办买山金。花蹊柳径稀疏见，茗碗冰壶次第斟。欲问五陵歌舞地，我家园树得成阴。
游西城故赵尚书果园与萧文明李士常陈玉汝潘时用倡和四首·其四
作者：李东阳
朝代：明
体裁：七言律诗

残樽系马立斜阳，忽送秋声满树凉。花落始知留客久，雨来偏为作诗忙。山堂竹户寒犹闭，石径苔泥滑不妨。独有园人爱沾洒，不随僮仆问归装。
游西山次韵答方石先生
作者：李东阳
朝代：明
体裁：七言律诗

未信仙家隔世寰，直须风物尽戎蛮。一时望眼东穷海，千里提封北据山。光景竟输三月暮，官曹空负两年閒。秪应他夜烟霄梦，长在西林水石间。
游金山寺
作者：李东阳
朝代：明

楚䌫吴樯万里还，梦魂长在水云间。境当绝胜多逢寺，江到中流合有山。鹘岭高秋增突兀，龙宫深夜锁潺湲。谢公无限登临兴，不为苍生暂解颜。
游金山寺
作者：李东阳
朝代：明
体裁：七言律诗

楚缆吴樯万里还，梦魂长在水云间。境当绝胜多逢寺，江到中流合有山。鹘岭高秋增突兀，龙宫深夜锁潺湲。谢公无限登临兴，不为苍生暂解颜。
游鸡鸣寺
作者：李东阳
朝代：明
体裁：七言律诗

诸山尽是钟山脉，闻道鸡鸣更有灵。冈势斜分龙虎脊，岩光深閟鬼神扃。风含落日松声迥，雨带平城草色青。东郭吏人催上马，暮寒吹面酒初醒。
湛编脩若水册封安南
作者：李东阳
朝代：明

圣朝荒服尽冠缨，岭外交南旧有名。文字不随言语别，道途长共海波平。一家两被周封命，六载三回汉使旌。天上玉堂非远别，故乡重慰倚门情。
漕运参将郭彦和镇苏松时有巨舟张东海名曰海天一碧为赋长句
作者：李东阳
朝代：明
体裁：古风

将军昔镇东南纪，独驾楼船向江水。天光荡漾海微茫，一碧乾坤秋万里。画椽绣阁高如堂，朱帘绿浪相悠扬。鱼虾不动蛟龙喜，笳鼓无声歌吹长。杜甫恍如天上坐，坡老休夸海中过。云影真疑锦绣开，汰痕莫击琉璃破。巨鳌戴山空崔嵬，阳侯撼地无喧豗。凌风不作苏门啸，泛斗还从汉使回。君不见清淮上与黄河接，中有漕舟千万叶。将军亟去来勿迟，圣朝正值河清时。
漫兴四首
作者：李东阳
朝代：明

纵酒由来不爱身，吟诗对局总伤神。若教此事浑抛却，枉作山林解绶人。老眼昏花懒看书，犹将朱墨校虫鱼。闲心自是难抛得，抛得闲心便有余。
漫兴四首·其一
作者：李东阳
朝代：明

纵酒由来不爱身，吟诗对局总伤神。若教此事浑抛却，枉作山林解绶人。
漫兴四首·其三
作者：李东阳
朝代：明

老眼昏花懒看书，犹将朱墨校虫鱼。闲心自是难抛得，抛得闲心便有余。
漫兴四首·其二
作者：李东阳
朝代：明

井口辘轳闻水声，园中菜畦浑欲平。呼童引水放教去，一夜池头蛙乱鸣。
漫兴四首·其二
作者：李东阳
朝代：明

井口辘轳闻水声，园中菜畦浑欲平。呼童引水放教去，一夜池头蛙乱鸣。衡岳山高鸿雁稀，荆溪水深鱼蟹肥。此身若问归何处，我已无家何处归。
漫兴四首·其四
作者：李东阳
朝代：明

衡岳山高鸿雁稀，荆溪水深鱼蟹肥。此身若问归何处，我已无家何处归。
潘时用秋试病不终卷谂之以诗
作者：李东阳
朝代：明
体裁：七言律诗

一日长杨赋未成，归来卧病使人惊。王嫱只隔君王面，李广偏违塞上兵。恼我不堪劳梦寐，惜君非是爱科名。羽毛独立秋风外，不尽云霄万里情。
熨帛图
作者：李东阳
朝代：明
体裁：古风

熨帛复熨帛，一日能几匹。贫家日短富日长，同是一般辛苦力。贫家莫叹熨帛劳，犹胜家贫无帛熨。
燕
作者：李东阳
朝代：明

绣户朱帘有路歧，别时嫌早到嫌迟。主家只解怜毛羽，涴尽雕梁不自知。
燕
作者：李东阳
朝代：明
体裁：七言绝句

绣户珠帘有路岐，别时嫌早到嫌迟。主家只解怜毛羽，涴尽雕梁不自知。
燕巢林
作者：李东阳
朝代：明
体裁：乐府曲辞

胡马来，饮淮浦。春燕归，巢江树。石头城，立不住。狼居胥，在何处？耕问奴，织问婢，谁遣书生论兵事？万里长城元自弃，生不逢檀道济。
牡丹孔雀图为琼山岑生作
作者：李东阳
朝代：明
体裁：古风

海南风日暄且妍，牡丹花开如火然。花间孔雀双旖旎，似与植物相矜怜。奇毛昼炫日五色，下照清潭影千尺。栖息应劳择地心，盘旋似惜冲霄力。江花涧草秋复春，风翎露翼空缤纷。已看翡翠让光彩，复道鶢居非我群。眼中世态争好丑，此物于人故非偶。衣锦先凭戏綵身，射屏正得穿云手。北人见画复怜才，此花此鸟何奇哉。上林剩有梧桐树，拭目看随紫凤来。
牧牛图·其一
作者：李东阳
朝代：明
体裁：七言绝句

雨足平田水乱流，秪应牛背稳如舟。归来记得前村梦，月满千山一笛秋。
牧牛图·其二
作者：李东阳
朝代：明
体裁：七言绝句

月明吹笛过前溪，牛背归来夜不迷。还似小西门外望，淡烟芳草路东西。
牧羝图
作者：李东阳
朝代：明
体裁：七言绝句

仗节驱羊不自怜，白头归国意茫然。陵亡律死须臾事，谁更能消十九年。
牧羝曲
作者：李东阳
朝代：明
体裁：乐府曲辞

嗟汝陵，咄汝律，羝可乳，节不可屈。咄汝律，嗟汝陵，宁为我死，不作汝曹生。生入朝，身已老，有泪犹沾茂陵草。天遣生还入画图，不然谁识冰霜貌。
狻猊图
作者：李东阳
朝代：明
体裁：古风

狻猊何来自西域，黄金为睛铁为额。回头一啸长风生，万骑千人杳无迹。云岩雪窦深如许，冒险穷幽始能得。胡儿养得性气驯，远向中原贡王国。县官给驿天使迎，圣主亲临赐颜色。朱笼铁锁红氍毹，诏许深居苑城北。苑中百兽安足论，虎豹闻之皆屏息。先朝旧物尝有此，白首中官说宣德。祇向人间看画图，嘉名剩有儿童识。周王有道百度正，虞帝无心七旬格。自古升平乐事多，讴歌亦是词臣职。
玉堂下直
作者：李东阳
朝代：明

岸帻斜阳下，疏林开远山。新凉洒衣袂，爽气清容颜。林端见初月，素彩生云间。褰裳步花影，欲动愁阑珊。向来竹林游，暂到已复还。宁知一亩内，迥若离市阛。浮生且为乐，及此一日闲。
玉泉山
作者：李东阳
朝代：明

日照山山紫翠生，雨馀秋色更分明。蜃楼出雾东浮海，雉堞连云北绕城。旧识邮亭犹问路，渐多僧寺不知名。十年几度登临约，未尽平生吏隐情。
玉簪花
作者：李东阳
朝代：明

昨夜花神出蕊宫，绿云袅袅不禁风。妆成试照池边影，祗恐搔头落水中。
王世赏席上题林良鹰熊图
作者：李东阳
朝代：明

坡陁连延出林麓，孤鹰盘拏熊蹜伏。金眸耀日开苍烟，健尾捎风起平陆。由来异物乃同性，意气飞扬两撑矗。山跑野掠纷路歧，何事相逢辄相肉。侧睨翻疑批亢来，迅步直欲空壁逐。乾坤苍茫色惨淡，落木萧飕满空谷。群豺敛迹百鸟停，万里长空齐注目。是谁画者诚崛奇，笔势似与渠争速。坐间宾客皆起避，阶下儿童骇将蹴。当筵看画催索诗，卷帙不待高阁束。平生搏击非我才，欲赋真愁成刻鹄。微酣对此发双竖，酒令诗筹复相督。顿令拙劣成粗豪，一饮步兵三百斛。
王世赏席上题林良鹰熊图
作者：李东阳
朝代：明

坡陁连延出林麓，孤鹰盘拿熊蹜伏。金眸耀日开苍烟，健尾捎风起平陆。由来异物乃同性，意气飞扬两撑矗。山跑野掠纷路歧，何事相逢辄相肉。侧睨翻疑批亢来，迅步直欲空壁逐。乾坤苍茫色惨淡，落木萧飕满空谷。群豺敛迹百鸟停，万里长空齐注目。是谁画者诚崛奇，笔势似与渠争速。坐间宾客皆起避，阶下儿童骇将蹴。当筵看画催索诗，卷帙不待高阁束。平生搏击非我才，欲赋真愁成刻鹄。微酣对此发双竖，酒令诗筹复相督。顿令拙劣成粗豪，一饮步兵三百斛。
王世赏席上题林良鹰熊图
作者：李东阳
朝代：明
体裁：古风

坡陁连延出林麓，孤鹰盘挐熊蹜伏。金眸耀日开苍烟，健尾捎风起平陆。由来异物乃同性，意气飞扬两撑矗。山跑野掠纷路岐，何事相逢辄相肉。侧睨翻疑批亢来，迅步直欲空壁逐。乾坤苍茫色惨淡，落木萧飕满空谷。群豺敛迹百鸟停，万里长空齐注目。是谁画者诚崛奇，笔势似与渠争速。坐间宾客皆起避，阶下儿童骇将蹴。当筵看画催索诗，卷帙不待高阁束。平生搏击非我才，欲赋真愁成刻鹄。微酣对此发双竖，酒令诗筹复相督。顿令拙劣成粗豪，一饮步兵三百斛。
王世赏所藏林良双凤图
作者：李东阳
朝代：明
体裁：古风

凤凰何来自丹山，一举千仞不可攀。鸣声入云光耀日，倒影下堕苍茫间。梧桐作巢倚空碧，俛首啄食青琅玕。遂令三百六十种，风翎露翼空阑珊。虞廷周甸信烜赫，鲁门汉府皆虚谖。九苞六象杳莫睹，谁遣图画留人间。翰林王君好奇者，家有丹青绝潇洒。巾藏箧裹二十年，云是林良旧时写。斯人画格独羽毛，爱此天然非物假。由来象外有神助，犹恨当时知者寡。圣朝至治登虞唐，手持玉烛调阴阳。贤人在位吉士出，岂以异物充祯祥。王君矫矫人中凤，端合置之白玉堂。超宗奇毛本异种，吾见先公居庙廊。君当奋飞隘八极，我已避路看翱翔。太平有象须黼黻，不独文字争辉光。
王仁辅见和雪后西华联句用韵答之
作者：李东阳
朝代：明
体裁：七言律诗

磴云梯雪迥分层，玉殿雕阑次第登。敢向内园誇壮丽，似闻南客想炎蒸。淡交情在贫应识，白战才高老定能。蛱蝶飞来谁解道，当时独有吕翁曾。
王凝妻
作者：李东阳
朝代：明

妾生爱身如爱玉，玉可玷，身不可辱。生不逢，鲁男子，彼氓何知妾为耻。挥刀断臂不自谋，已看此臂为妾仇。不恨妾身出无主，但恨妾身为妇女。君不见中原将相夸男儿，朝梁暮周皆逆旅。
王凝妻
作者：李东阳
朝代：明
体裁：乐府曲辞

妾生爱身如爱玉，玉可玷，身不可辱。生不逢，鲁男子，彼氓何知妾为耻。挥刀断臂不自谋，已看此臂为妾仇。不恨妾身出无主，但恨妾身为妇女。君不见中原将相誇男儿，朝梁暮周皆逆旅。
王子猷
作者：李东阳
朝代：明
体裁：七言绝句

平生爱竹手频栽，江上人家一径开。纵是无心已成癖，葛巾芒屦为谁来。
王祠祭希曾所藏汝和红菊歌
作者：李东阳
朝代：明
体裁：古风

世人作画皆论派，汝和画菊乃天解。直将书法写此花，宛转金枝总垂薤。初为水墨后红紫，几向清纤发狂怪。桃羞杏涩宁比妍，蚁恨蜂愁未堪嘬。幽兰堪供屈子佩，奇石当邀米公拜。当时落笔亦偶然，忽有声名起砰湃。僮奴塞户卷委山，不独文逋与诗债。有时偃蹇不受促，怒目看人两睚眦。酒酣兴发谁使颠，迅扫但觉吴缣隘。个中三昧我独知，每见渠挥为渠快。最是平生跌宕心，病卧穷山老何惫。南宫王君得此图，旧索遗红未凋败。岂知一见已陈迹，江水东流日西迈。摩挲两眼三叹息，悔却从前比菅芥。长安贾客君不闻，已索黄金市中卖。
环翠轩
作者：李东阳
朝代：明
体裁：七言律诗

幽人旧住秣陵庄，石径岩扉閟草堂。空雾湿衣春冉冉，野禽啼树月苍苍。老于江海遨游倦，閒觉山林兴味长。莫向东华更东去，马头尘土又斜阳。
班鸠
作者：李东阳
朝代：明
体裁：七言绝句

积水寒芜遍野田，恼人幽鸟隔深烟。不须更唤溪头雨，麦烂蛾飞又一年。
琼岛春云
作者：李东阳
朝代：明
体裁：七言律诗

瑶峰独立倚空苍，云去云来两不妨。旋逐春寒生苑树，更随晴日度宫墙。玉皇居处重楼拥，太史占时五色光。若与山龙同作绘，也须能补舜衣裳。
用前韵答曰会中书
作者：李东阳
朝代：明
体裁：七言律诗

寸铁空劳两字锼，天教完壁送邻州。乔迁漫有时哉叹，旧椟翻为待者羞。李氏石无佳子弟，苏家山是假风流。极知伯仲文章贵，应与词林并价收。
用沈仲律提学韵奉邀一首
作者：李东阳
朝代：明
体裁：七言律诗

行囊又挂佛堂灯，可是缘诗尚爱僧。江上踏泥三日屡，城南冲雪两人曾。别来事与流年异，病起吾惭饱饭能。西望草堂三百步，敝鞍羸马到须登。
用韵答邃庵
作者：李东阳
朝代：明
体裁：七言律诗

岳麓峰前湘水阴，思归无计豁烦襟。亦知吴越非吾土，未必功名是我心。地上青山随处有，镜中华发逐年深。故人只在邻州住，空谷他时听足音。
用韵答邵国贤
作者：李东阳
朝代：明

种树长安不作阴，幽居何处解冠襟。閒逢北客论山价，老向南枝识鸟心。江水纵平终是险，惠峰虽好未为深。祗应棹入荆溪去，遥听吴歌答楚音。
用韵答邵国贤
作者：李东阳
朝代：明

种树长安不作阴，幽居何处解冠襟。闲逢北客论山价，老向南枝识鸟心。江水纵平终是险，惠峰虽好未为深。只应棹入荆溪去，遥听吴歌答楚音。
用韵赠林蒙庵和仲律
作者：李东阳
朝代：明
体裁：七言律诗

病来三月不窥檐，老去心应吏隐兼。万里江湖甘独往，一官书簿苦相淹。还寻陋巷贫中乐，解使贪夫去后廉。独立乾坤双道眼，静看鱼鸟到飞潜。
申生怨
作者：李东阳
朝代：明

十日进一胙，君食不得尝。谗言岂无端，儿罪诚有名。儿心有如地，地坟中自伤。儿生不如犬，犬得死君傍。天地岂不广，日月岂不光。悲哉复何言，一死以自明。
画二首·其一
作者：李东阳
朝代：明
体裁：七言绝句

野色湖声远近中，绿荷翻雨稻含风。幽居无限山林景，只隔柴门便不同。
画二首·其二
作者：李东阳
朝代：明
体裁：七言绝句

露下空江宿雾收，月华天影共沉浮。轻舟莫放乘流去，恐入银河犯斗牛。
画山水
作者：李东阳
朝代：明
体裁：古风

山家住在云深处，眼见云来复云去。朝随爽气入空山，夕变浮岚挂高树。蒙茸草色迷东西，石路崎岖高复低。槿花成篱竹为障，中两幽人屹相向。芒鞋铁杖乌角巾，白头双鬓何缤纷。来时似带林霏湿，坐久不知山日曛。门前落叶仍多扫，故人相期苦不早。杳霭疑无远寺钟，喔哑忽有中流棹。危桥雨过苔应滑，后圃花残人未老。若耶云门未可登，天姥匡庐梦空到。乾坤浩荡真无极，诗话一灯青未了。绝胜王郎兴尽时，扁舟载雪山阴道。
画山水
作者：李东阳
朝代：明

山家住在云深处，眼见云来复云去。朝随爽气入空山，夕变浮岚挂高树。蒙茸草色迷东西，石路崎岖高复低。槿花成篱竹为障，中两幽人屹相向。芒鞋铁杖乌角巾，白头双鬓何缤纷。来时似带林霏湿，坐久不知山日曛。门前落叶多仍扫，故人相期苦不早。香霭疑无远寺钟，咿哑忽有中流棹。危桥过雨苔应滑，后圃花残人未老。若耶云门未可登，天姥匡庐梦空到。乾坤浩荡真无极，诗话一灯青未了。绝胜王郎兴尽时，扁舟载雪山阴道。
画扇
作者：李东阳
朝代：明
体裁：七言绝句

水西亭馆路逶迤，客到衡门出每迟。相别几时长揖罢，定应先诵近来诗。
画松三首为卜刑部从大题·其三
作者：李东阳
朝代：明
体裁：七言绝句

郎官对坐一松孤，共识西台两大夫。十八年中今已半，夜来曾梦作公无。
画松三首为卜刑部从大题·其二
作者：李东阳
朝代：明
体裁：七言绝句

十年不到山中路，又见青松画里生。拟着茅堂最深处，石窗凉雨听秋声。
画松为卜刑部从大题
作者：李东阳
朝代：明
体裁：七言绝句

玄云匝地黯无辉，老干盘空势不归。疑是叶家堂上见，夜深风雨墨龙飞。
画松为顾良弼主事题
作者：李东阳
朝代：明

画松不必真似松，风骨略与画马同。毕宏曹霸两奇绝，妙意止在阿堵中。君家素壁光如雪，上有虬枝老垂铁。晚岁长同怪石寒，炎天耻受高云热。江翻树转争喧豗，十步九战何时开。阴房半扃山鬼啸，海水不断天风来。城南野人颇醇古，坐爱凉秋满虚宇。安得移来十丈青，高价如山弃如土。知君此兴迥莫攀，谓予苦绊风尘间。携琴载鹤招使去，我家自有徂徕山。
画松为顾良弼主事题
作者：李东阳
朝代：明
体裁：古风

画松不必真似松，风骨略与画马同。毕宏曹霸两奇绝，妙意正在阿堵中。君家素璧光如雪，上有虬枝老垂铁。晚岁长同怪石寒，炎天耻受高云热。江翻树转争喧豗，十步九战何时开。阴房半扃山鬼啸，海水不断天风来。城南野人颇醇古，坐受凉秋满虚宇。安得移来十丈青，高价如山弃如土。知君此兴迥莫攀，谓予苦绊风尘间。携琴载鹤招使去，我家自有徂徕山。
画瓜
作者：李东阳
朝代：明

玉盘秋露水精寒，冰齿馀香嚼未残。暑月为君清到骨，不知身在画中看。
画禽
作者：李东阳
朝代：明

高栖野雀低飞燕，长在峰头与溪面。竹鸡啼彻雨初晴，山脚泥深路如线。崖根老树回余青，树间双鹊闲无声。只应识得山中乐，无复人间送喜情。
画禽·其一
作者：李东阳
朝代：明
体裁：古风

高栖野雀低飞燕，长在峰头与溪面。竹鸡啼彻雨初晴，山脚泥深路如线。崖根老树回馀青，树间双鹊閒无声。祇应识得山中乐，无复人间送喜情。
画禽·其二
作者：李东阳
朝代：明
体裁：古风

天风夜号山木折，石上饥禽啄乾雪。忍冻寒鸦得并栖，数声啼落前溪月。银塘波冷双鸳鸯，忽忆春风蘋藻香。鹡鸰似解游人意，碧水清霄路共长。
画禽二绝·其一
作者：李东阳
朝代：明
体裁：五言绝句

江柳著风多，沙头一燕过。相遭两不定，无力奈春何。
画禽二绝·其二
作者：李东阳
朝代：明
体裁：五言绝句

岁晚群芳尽，空林野啄稀。安能学鹯雀，直作傍人飞。
画禽二首·其一
作者：李东阳
朝代：明
体裁：古风

濯濯陇山鸟，雕笼双翠襟。欲以怀春意，报此主人心。哀哉寡俦和，寂寂饮孤音。
画禽二首·其二
作者：李东阳
朝代：明
体裁：古风

鸲鹆尔何烦，形巧不及舌。吾方怪其烦，有喙莫敢说。雍雍在何树，此鸟众所悦。
画竹
作者：李东阳
朝代：明
体裁：七言绝句

汉皋亭上起秋风，夜逐湘灵下楚宫。晓入碧云看不见，堕钿遗佩各西东。
画竹二首·其一
作者：李东阳
朝代：明
体裁：五言绝句

山风与溪竹，共作一林秋。行人休更往，前路有钩辀。
画竹二首·其二
作者：李东阳
朝代：明
体裁：五言绝句

旭日照珊瑚，秋风碧海枯。只愁龙化去，不敢斗齐奴。
画菜
作者：李东阳
朝代：明

坐怜幽意满閒庭，长见春畦过雨青。记得苏郎旧风味，雪堂中夜酒初醒。
画菜
作者：李东阳
朝代：明

谁写西园数叶菘，露华清晓湿蒙茸。玉堂夜半苏郎渴，此味无因献九重。
画蝶
作者：李东阳
朝代：明
体裁：七言绝句

度竹穿花处处心，暖风晴浪影浮沉。亦知春去无多日，犹在花丛与竹阴。
画马二首
作者：李东阳
朝代：明

健马奔泉如渴虹，活马浴水如游龙。竦身作势蹴厚地，仰首喷沬生长风。倦思滚尘痒磨树，似是马身通马语。莫将意态问丹青，天机正在忘言处。前马奔腾后马逐，沙苑东来曲江曲。相遭意气两不平，踏尽长堤春草绿。奚官一骑高如山，金环玉勒声珊珊。会呼群骏出云雾，同立春风十二闲。
画马二首·其一
作者：李东阳
朝代：明

健马奔泉如渴虹，活马浴水如游龙。竦身作势蹴厚地，仰首喷沬生长风。倦思滚尘痒磨树，似是马身通马语。莫将意态问丹青，天机正在忘言处。
画马二首·其二
作者：李东阳
朝代：明

前马奔腾后马逐，沙苑东来曲江曲。相遭意气两不平，踏尽长堤春草绿。奚官一骑高如山，金环玉勒声珊珊。会呼群骏出云雾，同立春风十二闲。
画马四绝·其一
作者：李东阳
朝代：明
体裁：七言绝句

野花开尽紫骝嘶，老树风高落日低。十载沙场无一战，老来林下齧霜蹄。
画马四绝·其三
作者：李东阳
朝代：明
体裁：七言绝句

望断朱门白昼长，野烟溪树晚苍苍。也知羁杙为身累，思绕秋风苜蓿场。
画马四绝·其二
作者：李东阳
朝代：明
体裁：七言绝句

照夜琼阶匹练明，月中疑是踏空行。若教画史当时见，纵有霜毫貌不成。
画马四绝·其四
作者：李东阳
朝代：明
体裁：七言绝句

毛骨真疑泼墨成，柳花初点雪分明。秪愁化作苍龙去，闻是当年渥水精。
画马歌
作者：李东阳
朝代：明

唐家内厩多飞龙，五花坠簇金芙蓉。奚官引鞚供饲秣，退朝牵过光明宫。丝绳百丈锁长柱，宛转雾鬣随风鬉。银床玉瓶汲宫井，俯首下饮如渴虹。气喷为云血成汗，意象矫矫腾高空。当时监牧最得宠，襁褓小儿皆录功。丹青画史皆摹状，尚以肉骨分雌雄。空将盛事作粉饰，万骑不到山川东。千年粉墨出旧谱，乍可髣髴开元中。
画马歌
作者：李东阳
朝代：明
体裁：古风

唐家内厩多飞龙，五花队簇金芙蓉。奚官引鞚供饲秣，退朝牵过明光宫。丝绳百丈锁长柱，宛转雾鬣随风鬉。银床玉瓶汲宫井，俯首下饮如渴虹。气喷为云血成汗，意象矫矫腾高空。当时监牧最得宠，襁褓小儿皆录功。丹青画史极摹状，尚以骨肉分雌雄。空将盛事作粉饰，万骑不到三川东。千年粉墨出旧谱，乍可髣髴开元中。今皇有道华夷通，敛武不耀兵戈锋。祇应神骏饱刍菽，长在天闲十二重。
画鱼二首 其一 鲤
作者：李东阳
朝代：明
体裁：七言绝句

禹门人道不凡才，咫尺烟波万里猜。刚见赤鳞三十六，尚疑平地有风雷。
画鱼二首 其二 鲫
作者：李东阳
朝代：明
体裁：七言绝句

清池玄鲫映霜空，鳞尾分明素浪中。颜色未能同赤鲩，似应呼作黑头公。
画鸡
作者：李东阳
朝代：明
体裁：古风

秋稼已登场，黄鸡俛而啄。縰縰拂毛羽，缕缕不厌数。安栖谢樊笼，遗哺及雏㲉。时哉适所性，宛转如有觉。高鸣或自振，耻此弄咿喔。主人重恩义，至死怀一握。禄食尔不如，巢居愧群龊。
画鹅
作者：李东阳
朝代：明
体裁：七言绝句

宛转临流意欲飞，野云溪雪乱光辉。莫教洗墨池边过，共惜娟娟好羽衣。
画鹤二首·其一
作者：李东阳
朝代：明
体裁：七言绝句

旧载仙人白玉笙，即随沦谪下瑶京。空山试舞前溪月，记得霓裳拍里声。
画鹤二首·其二
作者：李东阳
朝代：明
体裁：七言绝句

袅袅秋风竹上生，十年毛羽未全轻。箫声莫向中宵动，瑶草沙中月正明。
画鹰
作者：李东阳
朝代：明
体裁：古风

卑枝诘屈高枝举，小鹰低回大鹰怒。杀气森森动碧寥，千山落叶纷无数。云霄意概风霜姿，傲睨六合无雄雌。梦迷东海未归路，兴在秋原初下时。吁嗟乎！巢有羽兮穴有肉，莫遣鹓鸾空侧目。
画鹰
作者：李东阳
朝代：明
体裁：七言绝句

寒重青林杀气多，归来健羽戢双戈。前山日堕冬天黑，雪里妖狐夜渡河。
画鹰
作者：李东阳
朝代：明
体裁：五言律诗

岸帻空堂晚，飞霜疋练秋。野风吹苍莽，山叶助萧飕。万羽愁相肉，千人莫浪求。猎心吾未老，谁与臂双韝。
病中言怀四首
作者：李东阳
朝代：明

三年病后强趋朝，又拥重门卧寂寥。梦绕千山心不定，枕欹双臂力全消。笼灯月暗疑无影，园雪风稀未满条。睡起忽然忘握髻，不胜愁鬓晚飘萧。瓦炉初冷更添香，更漏沉沉月转廊。身老病随年共至，愁多心与夜争长。尘编倦拂时防蠹，垄树新移尚怯霜。自笑闲情缘底在，向来公事已全荒。身病何如目病难，极知昏眊胜衰残。愁来强阁东门泪，老去从欹杜甫冠。新酒纵篘仍断饮，好书虽借懒开看。枕边莫道无余事，犹有诗成字未安。门掩疏篱雪满池，夜寒惟有病先知。冰轮影薄当窗近，竹叶声稀到枕迟。三径业荒秋去后，十年心苦梦醒时。一身经济元无术，医国如今合付谁？
病中言怀四首·其一
作者：李东阳
朝代：明

三年病后强趋朝，又拥重门卧寂寥。梦绕千山心不定，枕欹双臂力全消。笼灯月暗疑无影，园雪风稀未满条。睡起忽然忘握髻，不胜愁鬓晚飘萧。
病中言怀四首·其三
作者：李东阳
朝代：明

身病何如目病难，极知昏眊胜衰残。愁来强阁东门泪，老去从欹杜甫冠。新酒纵篘仍断饮，好书虽借懒开看。枕边莫道无余事，犹有诗成字未安。
病中言怀四首·其二
作者：李东阳
朝代：明

瓦炉初冷更添香，更漏沉沉月转廊。身老病随年共至，愁多心与夜争长。尘编倦拂时防蠹，垄树新移尚怯霜。自笑闲情缘底在，向来公事已全荒。
病中言怀（四首）
作者：李东阳
朝代：明
体裁：七言律诗

门掩疏篱雪满池，夜寒惟有病先知。冰轮影薄当窗近，竹叶声稀到枕迟。三径业荒秋去后，十年心苦梦醒时。一身经济元无术，医国如今合付谁？
痛语一首柬南屏
作者：李东阳
朝代：明
体裁：古风

砭焫攻微痾，力与疾相閧。燔焚势不已，百节皆为动。右臂针独多，腕尰逾负重。左肢岂解事，匙粥不自送。我病亦偶然，星火忽已烘。古人戒谨疾，我岂敢为纵。苍黄苫块身，六气为一中。因循积年载，展转惊寐梦。瞑眩疾乃瘳，兹言夙攸诵。刮骨彼何雄，湔肠或非懵。我计决恐迟，医谋固当用。聊轻筋骼困，坐待脓血湩。痛痒方自知，胞哉几人共。平生骨肉交，思君令人痛。朅采慰藉情，款语得深奉。宁知君归后，独乐不及众。西郊昨夜雨，不解忧怀壅。怅望君不来，悲歌当予恸。
癸丑春闱试毕次韵知举倪侍郎先生二首·其一
作者：李东阳
朝代：明
体裁：七言律诗

公道如天望眼开，片云无地著群猜。千钧用尽能辞力，万木抡馀始见材。枕为听更寒自警，门因看月夜频推。虚惭浅薄持衡地，十度悬科五度来。
癸丑春闱试毕次韵知举倪侍郎先生二首·其二
作者：李东阳
朝代：明
体裁：七言律诗

夜灯人静不成眠，亲听王褒颂得贤。圣代文章真盛矣，少时情兴转翻然。麟凰遍薮元多瑞，奎壁分宫亦并躔。南省东堂嘉话里，几人同事复同年。
登华严上洞呈方石
作者：李东阳
朝代：明
体裁：七言律诗

振袂先登不受呼，洞门高俯一浮图。吐吞云雾成朝夕，指点江山入有无。东去平芜连野尽，北来飞鸟背人孤。因逢海上仙翁说，不羡天台与雁湖。
登南昌宿东湖口
作者：李东阳
朝代：明
体裁：五言律诗

落日豫章城，归帆第几程。草中南浦色，树里北禽声。旅宿依津处，邮签报客名。东湖不可渡，风雨坐天明。
登岳阳楼望君山
作者：李东阳
朝代：明
体裁：七言律诗

突兀高楼正倚城，洞庭春水坐来生。三江到海风涛壮，万木浮空岛屿轻。吴楚乾坤天下句，江湖廊庙古人情。中流恐有蛟龙窟，卧听君山笛里声。
登雨花台
作者：李东阳
朝代：明

高台欲上雨濛濛，虎踞龙盘在眼中。万古青山还洛下，一丘黄壤自江东。谢公着屐何曾到，梁武谈经亦已空。好是五陵歌酒地，年年芳草恨春风。
登高二首次韵答钱与谦状元·其一
作者：李东阳
朝代：明
体裁：古风

莫居丘垤地，为学如为山。望道如望海，莫近污潢湾。吾生好求士，意欲穷区寰。有津孰与航，有磴孰与攀。行矣幸勿疑，勖哉山海间。
登高二首次韵答钱与谦状元·其二
作者：李东阳
朝代：明
体裁：古风

翰林神仙窟，鳌峰出瀛海。天低众山伏，地合群流汇。恩宠绝代殊，荣光有时改。许身德义重，华国文章在。行且惧吾衰，君名世方采。
白头翁图
作者：李东阳
朝代：明

名园芳事入新年，绣羽无声意共传。可是春风消不得，白头如雪对花前。
白头翁画
作者：李东阳
朝代：明

莫道春风好，春风易白头。君看花里鸟，亦有世间愁。
睢阳叹
作者：李东阳
朝代：明
体裁：乐府曲辞

将军有齿嚼欲碎，将军有眦血成泪。生为将星死为厉，尽是山川不平气。二人同心金不利，天与一城为国蔽。强兵坐拥瞋相视，孝子忠臣竟谁是。千载公名亦天意，君不见河南节度三日至。
睢阳叹
作者：李东阳
朝代：明

将军有齿嚼欲碎，将军有眦血成泪。生为将星死为厉，尽是山川不平气。二人同心金不利，天与一城为国蔽。强兵坐拥瞋相视，孝子忠臣竟谁是。千载功名亦天意，君不见河南节度三日至。
石城雪樵图为李侍郎世宝赋
作者：李东阳
朝代：明

姑苏城北虞山侧，石城崚嶒雪千尺。凭高历险去复还，独有前村老樵客。疏林落叶闻虚响，远径荒苔断行迹。仄磴危梯几处通，短衣长帽何人识。东华一去三十载，身上尘绡无寸白。梦想犹疑伐木声，楼台不碍看山色。石田沈翁好事者，点染吴缣成粉墨。老气横随笔底生，神交岂恨天涯隔。会稽太守多归兴，灞水幽人抱诗癖。有约重烹学士茶，为君细扫松间石。
石榴一首赠方石
作者：李东阳
朝代：明

桃溪老人爱花树，家在万花溪上住。白头重入紫薇垣，官舍今无种花处。买花不识城市途，园中看花非我徒。画图剪綵尽成幻，空有爱花犹故吾。吾家海榴四五株，意欲借之如借书。自言花借不在好，仅取数尺青扶疏。墙根老枝不盈掬，欲借真惭少装束。风披雨浥渐成阴，纵遣无花看亦足。城西官陌无尘埃，呼童把送休迟回。花根岁暮幸勿返，还我诗逋十韵来。
石鼓歌
作者：李东阳
朝代：明

昔闻石鼓在太学，鼓形穹窿石荦峃。髫年释褐随班行，未识研覃与扬搉。始官翰林岁分献，晚以代祀观尤数。我思古人不可见，健笔雄词两超卓。宣王谟烈继成康，况有文章存古朴。是时风俗盖浑灏，其臣拜诵俱坚确。勒功太庙告中兴，讲武岐阳犹猎较。于时旋凯奏綍歌，于时扬言播声乐。灵祇地不爱图书，列石天然谢雕琢。垂垂股折屋漏痕，隐隐昏星露芒角。初如淮徐振师旅，壮士当场鸣剑槊。又如申甫端冠绅，摈相联阶舞于箾。年深岁长世运改，谁向鸿荒究绵邈。嬴刘以后无此文，直与混沌分清浊。骤看笔势寻风骨，细剔苔痕认斑驳。原抛野掷堕榛菅，冬经雪霜夏冰雹。疑隳大鼎存铭识，似毁明堂露榱桷。当时十鼓一为臼，犹幸农家事舂戳。爱惜应劳神护诃，搜寻不厌山硗确。暗中摸索亦可知，辨口尚烦泣楚璞。圣朝天子方好儒，森列戟门护重幄。闻之兴慕且兴敬，以手摩挲防击扑。我生学篆希前踪，下视俗书羞龌龊。家藏旧本出梨枣，楮墨轻虚不盈握。行年七十始研求，老臂支撑目昏眊。拾残补缺能几何，以一涓埃裨海岳。太原宋生生好奇，铁笔为予亲刻斫。吁嗟往者不复还，庶免方来尽漫剥。请从祭酒告诸生，诵此衣冠日薰濯。
石鼓歌
作者：李东阳
朝代：明

昔闻石鼓在太学，鼓形穹窿石荦嶨。髫年释褐随班行，未识研覃与扬搉。始官翰林岁分献，晚以代祀观尤数。我思古人不可见，健笔雄词两超卓。宣王谟烈继成康，况有文章存古朴。是时风俗盖浑灏，其臣拜诵俱坚确。勒功太庙告中兴，讲武岐阳犹猎较。于时旋凯奏綍歌，于时扬言播声乐。灵祇地不爱图书，列石天然谢雕琢。垂垂股折屋漏痕，隐隐昏星露芒角。初如淮徐振师旅，壮士当场鸣剑槊。又如申甫端冠绅，摈相联阶舞于箾。年深岁长世运改，谁向鸿荒究绵邈。嬴刘以后无此文，直与混沌分清浊。骤看笔势寻风骨，细剔苔痕认斑驳。原抛野掷堕榛菅，冬经雪霜夏冰雹。疑隳大鼎存铭识，似毁明堂露榱桷。当时十鼓一为臼，犹幸农家事舂戳。爱惜应劳神护诃，搜寻不厌山硗确。暗中摸索亦可知，辨口尚烦泣楚璞。圣朝天子方好儒，森列戟门护重幄。闻之兴慕且兴敬，以手摩挲防击扑。我生学篆希前踪，下视俗书羞龌龊。家藏旧本出梨枣，楮墨轻虚不盈握。行年七十始研求，老臂支撑目昏眊。拾残补缺能几何，以一涓埃裨海岳。太原宋生生好奇，铁笔为予亲刻斫。吁嗟往者不复还，庶免方来尽漫剥。请从祭酒告诸生，诵此衣冠日薰濯。
破戒后明仲劝作诗韵
作者：李东阳
朝代：明
体裁：古风

自别词林老冰玉，尘满胸中数千斛。忽传健檄督我诗，我诗未成君累幅。苦君相操如湿束，强将冠屦加老禅，顿使茹荤兼食肉。平生此事性所好，纵使戒心宁戒目。刘伶断酒忍解酲，虞七废书犹画腹。群公左袒才两人，后有修撰前侍读。向来论议各反复，老将深机信神速。始知诗酒非俗事，诗亦可作酒可盝。此语虽佳恨不除，悔却从前三月俗。即当载酒携我诗，来听高谈如炙毂。
砺庵为毛给事作
作者：李东阳
朝代：明
体裁：七言律诗

学得磨砻岁月深，都将片石付分阴。无瑕始见他山玉，有用终为大冶金。转觉工夫非旧步，肯教圭角变初心。未论商鼎调羹事，先进君王纳诲箴。
碧筒酒次韵柬傅曰会中书
作者：李东阳
朝代：明
体裁：七言律诗

翠峣深处碧为筒，照见池头一丈红。别有清风来地主，巧将甘露夺天公。香随绿蚁应潜度，心入灵犀已暗通。我不负花还负此，不胜馀兴绕堂中。
碧筒酒次韵柬傅曰会中书
作者：李东阳
朝代：明

翠盘深处碧为筒，照见池头一丈红。别有清风来地主，巧将甘露夺天公。香随绿蚁应前度，心入灵犀已暗通。我不负花还负此，不胜馀兴绕堂中。
社斋院署次前韵答方石
作者：李东阳
朝代：明
体裁：七言律诗

瀛海分明不受船，三山漫与十洲连。鸾飞鹤散惊千里，月迥星疏共一天。迹似杜陵休比浪，诗成曼硕自须怜。玉堂槐影依稀在，独坐吟灯思惘然。
祀陵怀青溪学士
作者：李东阳
朝代：明
体裁：七言律诗

君居禁署应思我，我在山城更忆君。药裹自煎岩下水，缄书谁寄陇头云。归鸿影落当空见，警鹤声高半夜闻。长恨兹游不同赏，一年春色又平分。
祈雨斋居
作者：李东阳
朝代：明
体裁：七言律诗

日日风霾夜夜阴，小堂何地豁幽襟。花迟别苑春全尽，井渴空瓶水更深。玉署几惊欹枕梦，赤霄徒有望霓心。桑林祷罢仍翘首，宵旰勤劳恐未禁。
祈雪斋居以病不赴雪后和鼎仪韵
作者：李东阳
朝代：明
体裁：七言律诗

禁庐通直愧无能，伏枕偏惊岁月增。好事每劳诗作贶，壮怀兼与病相凌。熏炉夜永青绫暗，水殿风高碧瓦层。惟有阙垣残雪在，忆君终夕望西棱。
祥后次方石谢先生见慰四首·其一
作者：李东阳
朝代：明
体裁：七言律诗

三年血泪空啼我，万种愁心合语谁。春梦不成翻苦睡，冻髭多白岂关诗。孤云遐水无归处，落木长风有静时。南巷北邻瞻望地，底须暌隔是相思。
祥后次方石谢先生见慰四首·其三
作者：李东阳
朝代：明
体裁：七言律诗

承欢未极早生悲，已觉人间万事微。三釜禄存嗟独荷，百年身在忆全归。愁来别馆春灯暗，戒后诗坛夜坐稀。不有青云旧知己，病躯无力定谁依。
祥后次方石谢先生见慰四首·其二
作者：李东阳
朝代：明
体裁：七言律诗

除夕高堂每燕嬉，悲来惟有骨先知。翻思白发伤春至，敢惜红颜与岁辞。归鹤不关今古恨，乳乌长恋死生私。多情得似无情好，莫怪娇儿太放痴。
祥后次方石谢先生见慰四首·其四
作者：李东阳
朝代：明
体裁：七言律诗

朱颜有信先惊老，碧草无情已报新。药裹不消贫里病，乡山空复梦中春。欲寻流水难成调，怕听啼鸡又及辰。敢谓悲歌能当哭，歌成呜咽转愁人。
禫后述哀用祥韵四首·其一
作者：李东阳
朝代：明
体裁：七言律诗

凄凉此日还非昨，俯仰吾生欲藉谁。盘芰有情惭屈建，江鱼多恨老姜诗。孤禽影吊曾栖地，宿火灰馀未死时。莫向海天深处望，海天空阔不胜思。
禫后述哀用祥韵四首·其三
作者：李东阳
朝代：明
体裁：七言律诗

百身难赎两年悲，转觉悲来病力微。月落空堂惊梦短，草青深院识春归。浮生迹在云俱变，客泪痕多雨似稀。应谢西涯旧时柳，泣风愁雨共依依。
禫后述哀用祥韵四首·其二
作者：李东阳
朝代：明
体裁：七言律诗

膝前长记作儿嬉，老去悲来不自知。诗诵久荒毛氏业，魂招空效楚乡辞。祸能倚福须天定，病得偷閒是我私。独有无情双白鬓，不关人黠与人痴。
禫后述哀用祥韵四首·其四
作者：李东阳
朝代：明
体裁：七言律诗

庭花向晚寂无邻，槁木经年犹有新。屈子徒令惜往日，谪仙别自悲馀春。烹鱼馔笋竟谁事，骑马看花非我辰。故旧相逢莫趣驾，閒居亦是素餐人。
秋日出郭崔甥有诗因次韵
作者：李东阳
朝代：明
体裁：七言律诗

直从亭午坐斜阳，却借南薰作晚凉。沙路试看骑马快，玉堂刚谢揽衣忙。移将陇树和云种，折得园葵带露尝。四十六年公事里，向来尘梦一何长。
秋雨答鸣治次韵
作者：李东阳
朝代：明
体裁：七言律诗

客情摇落竟难收，砌草墙花亦自秋。月尽俸钱随例给，雨荒书屋借人修。哀歌莫倚王郎醉，短发聊同杜老羞。马上诵诗浑不忘，为君归咏水西楼。
秋雨答鸣治次韵
作者：李东阳
朝代：明

客情摇落竟难收，砌草墙虫亦自秋。月尽俸钱随例给，雨荒书屋借人修。哀歌莫倚王郎醉，短发聊同杜老羞。马上诵诗浑不记，为君归咏水西楼。
种竹
作者：李东阳
朝代：明

剩买城中地，多应为此君。凉生别院雨，绿满后溪云。秋至不改色，梦醒时一闻。廛居或未免，聊尔洗尘氛。
种竹
作者：李东阳
朝代：明

种竹复种竹，屋西还屋东。都城十日雨，长夏一林风。宿土得馀润，团阴分小丛。高秋想鸣佩，侧耳向晴空。
种竹
作者：李东阳
朝代：明
体裁：五言律诗

种竹幽堂下，凉生暑气微。爱长过我屋，看绿上人衣。坐久月初出，梦回风渐稀。一竿如可钓，吾欲问渔矶。
立春后一日席上次若虚韵
作者：李东阳
朝代：明
体裁：七言律诗

地近彤楼御气边，苑花宫柳意先传。三冬闰月留馀日，两度春风共一年。庭浅恨无投辖井，酒穷须办典衣钱。瓦杯陶鼎能留客，未愧烹肥与击鲜。
立春后一日席上次若虚韵
作者：李东阳
朝代：明

地近彤楼御气边，苑花宫柳意先传。三冬闰月留馀日，两度风光共一年。庭浅恨无投辖井，酒穷须办典衣钱。瓦杯陶鼎能留客，未愧烹肥与击鲜。
立春日力斋席上作
作者：李东阳
朝代：明
体裁：七言律诗

雪后馀寒尚满城，东风花柳正含情。春盘浅送青丝色，昼漏遥传玉箭声。杯酒秪供閒岁月，文章应减旧聪明。西台骢马东关路，又愧贤劳百里行。
立春日车驾诣南郊
作者：李东阳
朝代：明

暖香和露绕蓬莱，彩仗迎春晓殿开。北斗旧杓依岁转，南郊佳气隔城来。云行复道龙随辇，雾散仙坛日满台。不似汉家还五畤，甘泉谁羡校书才。
立春日车驾诣南郊
作者：李东阳
朝代：明
体裁：七言律诗

煖香和雾绕蓬莱，彩仗迎春晓殿开。北斗旧杓依岁转，南郊佳气隔城来。云行复道龙随辇，雾散仙坛日满台。不似汉家还五畤，甘泉谁羡校书才。
立秋雨不止再和师召韵四首·其一
作者：李东阳
朝代：明
体裁：七言律诗

一望顽云万里同，长驱无乃困雷公。神灵合在苍茫外，物态都来顷刻中。娲女正愁天宇漏，鲛翁翻惧海涛空。美人只在蓬山上，咫尺瀛洲路几重。
立秋雨不止再和师召韵四首·其三
作者：李东阳
朝代：明
体裁：七言律诗

闭门泥雨六街同，夙夜何由得在公。忧国秪凭书卷里，放朝长忆漏声中。烟连上苑千林暗，火照邻家四壁空。寄语商羊休更舞，晚来愁见湿云重。
立秋雨不止再和师召韵四首·其二
作者：李东阳
朝代：明
体裁：七言律诗

溽暑蒸人伏枕同，愁来白发恐难公。雨声先到穷檐底，官事犹惭饱饭中。微物有心回两曜，弱云无力度层空。阴晴欲问明朝事，知在蓍爻第几重。
立秋雨不止再和师召韵四首·其四
作者：李东阳
朝代：明
体裁：七言律诗

谋国忧民两意同，独于诗力愧诸公。风谣合采归天上，献纳谁能自牖中。漆室妇嗟蓬鬓改，杜陵人去草堂空。閒愁不独风和雨，一日回肠有万重。
章恭毅公挽诗
作者：李东阳
朝代：明

极知天下无难事，闻道先朝有直臣。万死不输三寸舌，一生谁是百年身。英灵地已归河岳，遗草天应护鬼神。欲殉朱云借时剑，九原重斩负恩人。
竹冈别业
作者：李东阳
朝代：明
体裁：古风

崇冈何逶迤，丛竹蔚交翠。下有幽人居，萧然绝芜秽。繁阴坐层遝，落叶时一坠。缅怀尘外游，及此林下醉。从来泉石性，不爱轩冕贵。呼酒酬此君，与子终晚岁。媚哉东园华，寂寞有馀愧。平生贞晦情，兹物乃其类。欲作招隐歌，羞为宦途说。因君忆林壑，未免形骸累。炎天增郁蒸，中夜不得寐。远睇天东南，凉秋起遐吹。
竹坡
作者：李东阳
朝代：明
体裁：五言律诗

种竹前坡满，其如秋兴何。迥含山气爽，低碍夕阳多。有地留冰雪，无心斗绮罗。锦衣归稚子，洗耳听鸣珂。
竹林七贤图
作者：李东阳
朝代：明
体裁：古风

中原胜地衣冠薮，魏晋风流动人口。竹林有客称七贤，千古閒情一杯酒。应从晚岁看冰雪，不向京尘醉花柳。霜枝入鬓助萧骚，风籁鸣弦和清浏。官曹懒入步兵厨，琴调谁传广陵手。堤防不为此曹设，极目颓波正东走。魏国江山晋版图，林泉旧迹空回首。山公雅论终无用，馀子纷纷竟安咎。新亭洒泪复何人，将相徒悬印如斗。丹青点染半形似，遗像犹烦辨谁某。长歌吊古意茫然，九原有作君知否。
竹林别墅
作者：李东阳
朝代：明
体裁：七言律诗

竹根茅屋两三间，大阮风流尚可攀。林暝参差随落照，野凉萧瑟动秋山。骚人载酒春相过，稚子分泉夜独还。从此不经州县路，满城桃李为谁颜。
竹轩为徐以道先生作
作者：李东阳
朝代：明
体裁：七言律诗

城里青山竹外扉，先生于世本忘机。贤如阮籍非耽酒，兴比王猷只布衣。秋杖倚风高叶下，夜窗听雨一灯微。苍茫岁晚交游别，叹息林塘旧事稀。
竹雀图
作者：李东阳
朝代：明
体裁：七言绝句

爱听琳琅戛素秋，恶闻啁哳绕枝头。若教爱恶浑无迹，须向天机静处求。
筑城怨
作者：李东阳
朝代：明
体裁：乐府曲辞

筑城苦，筑城苦，城上丁夫死城下。长号一声天为怒，长城忽崩复为土。长城崩，妇休哭，丁夫往日劳寸筑。
答奚元启四首次韵·其一
作者：李东阳
朝代：明
体裁：七言律诗

溪上柴门映水关，比邻鹅鸭自知还。老年正坐诗中瘦，尘世惟应病里閒。醉爱客来仍换酒，梦惊春到强登山。比来肺渴今安否，何日相逢解我颜。
答奚元启四首次韵·其三
作者：李东阳
朝代：明
体裁：七言律诗

重檐寂寞闭双关，俗客来敲到却还。寒灯照影独自坐，童子无语对人閒。笔床书架此间屋，侧屐短筇何处山。自笑迂疏久成癖，可能羞缩向人颜。
答奚元启四首次韵·其二
作者：李东阳
朝代：明
体裁：七言律诗

诗老龙门昼不关，东坛西社几人还。看君秃笔何曾住，笑我高眠尽日閒。实怕行尘多似雨，更怜官马瘦如山。无因一见春风面，笑把清诗对病颜。
答奚元启四首次韵·其四
作者：李东阳
朝代：明
体裁：七言律诗

小市春丛不到关，邻家儿女卖灯还。幽人独坐两峰静，啼鸟不来双树閒。酒伴有期思白社，俸钱无地买青山。春风万里江南意，梦里梅花强破颜。
答奚元启次韵
作者：李东阳
朝代：明

诗老龙门昼不关，东坛西社几人还。看君秃笔何曾住，笑我高眠尽日闲。实怕行尘多似雨，更怜官马瘦如山。无因一见春风面，空把清诗对病颜。
答明仲次韵
作者：李东阳
朝代：明
体裁：七言律诗

平生高兴入秋天，白战曾惊在我前。诗为价高投屡惜，席因年长坐常专。南华老子空谈白，西蜀词人罢草玄。怪底相逢语言别，夜来藜杖有青烟。
答罗明仲草书歌
作者：李东阳
朝代：明
体裁：古风

草书之妙谁绝伦，我欲从之羞效颦。平生两手硬如铁，空有苦思凌风云。罗夫子，君不闻草书在意不在文。十年摹写未必似，偶然落笔还通神。人道张颠看剑舞，公孙大娘出谁门。始知骅骝别有骨，世上岂复曹将军。罗夫子，君不见陈士谦，温元善。芙蓉颜色杨柳姿，能使市上黄金贱。今人好尚乃如此，有眼何须辨真赝。罗夫子，眼如电。生来四十年，阅遍图书五千卷。向来得我书，赠我一匹锦绣缎。吾观少陵有诗史，看君之诗宛相似。包罗巨细成大家，上穷伏羲下元季。秋姜冬桂老愈辣，翠竹青松寒不死。君诗在格不在辞，肯与时人斗红紫，吾观草书亦如此。罗夫子，君莫疑，眼中磊落非君谁。紫阳之书冠今古，其大如斗小者卮。虫书鸟迹不复识，见此再拜真吾师。君今长驱我戈倒，缩手不搏生蛟螭。长安城西纸贵贱，吾欲买断防君嗤。
答陆克深次韵
作者：李东阳
朝代：明
体裁：七言律诗

浮云如雪乱春晴，却怪行时路未平。杜老雾中真潦倒，韩家花里较分明。星奴不逐穷诗鬼，风伯空劳讼雨情。忽有清诗慰愁寂，疏灯细字与谁评。
答陆鼎仪诲言
作者：李东阳
朝代：明
体裁：古风

少年被缨冠，侧身群贤后。狂悖寡自持，多言众所咎。繁辞剧无益，欲制已出口。有时杂诙谐，触冒遭诋诟。虽言不为虐，于德实云疚。三复白圭篇，令人重颜厚。愧无请益辞，负我直谅友。陆君多雅怀，指我以瑕垢。翻然为起敬，竦立敛双肘。退之喜嘲狎，籍谏终不受。才高使之然，嗟我实未有。书绅古人戒，敢不佩左右。感子期重陈，终焉愧琼玖。
答陆鼎仪诲言
作者：李东阳
朝代：明

少年被缨冠，侧身群贤后。狂悖寡自持，多言众所咎。繁辞剧无益，欲制已出口。有时歌诙谐，触目遭诋诟。虽言不为谑，于德实有疚。三复白圭篇，令人重颜厚。愧无请益辞，负我直谅友。陆君多雅怀，指我以瑕垢。翻然为起敬，竦立敛双肘。退之喜嘲狎，籍谏终不受。才高使之然，嗟我实未有。书绅古人戒，敢不佩左右。感子期重陈，终焉报琼玖。
篁墩先生奉命同教吉士有诗见贻次韵奉答
作者：李东阳
朝代：明
体裁：七言律诗

词林盛事久相仍，师席逢君喜不胜。文望斗高人正仰，诲言珍重我先承。清班白玉墀头地，旧业青藜杖里灯。同是感恩思效日，直从乡榜记宾兴。
篁墩所藏宾头卢说法图
作者：李东阳
朝代：明
体裁：古风

释有宾头卢，长眉映头白。偶逢优填王，说法示生寂。譬如野行者，为彼猘象迫。俯身入深井，下有龙蛇宅。援藤上高树，上有二鼠齰。野火燔其根，根袅不自植。事几出仓猝，生死寄顷刻。忽有群蜂来，芳馨不盈滴。六根与四大，缠絷谁为释。欲问有生人，胡能隐身迹。人生所遭异，一乐恒患百。吾儒实顺受，此辈方巧匿。先生两道眼，夷险同一格。独念居安徒，思危乃良策。聊为发奇难，使自图画得。我钝落锋机，欲语翻自默。嗤彼画中人，何如点头石。
米元章拜石图
作者：李东阳
朝代：明
体裁：古风

南州怪石如奇士，士有好奇心欲醉。平生两膝不识地，石也受之无愧色。著袍拥笏当石前，礼而不荅貌益虔。呼为石丈丈不语，回视诸峰尽儿女。当时观者笑且嗔，眼中见石不见人。嗟君好洁已成癖，无乃冠屦沾泥尘。古来玩物必丧志，况尔物役忘其身。惟石岩岩瞻赫赫，一州虽小宁无民。宋家只合米博士，谁遣出刺无为军。君不见汉家留侯拜黄石，石亦可拜不可昵。千载英风石并高，犹怜误落神仙迹。
糁径杨花
作者：李东阳
朝代：明
体裁：七言律诗

漠漠杨花带远天，舞如轻雪糁如毡。径当僻处随人到，风向多时著意偏。地湿似沾前夜雨，日斜犹照隔溪烟。春光到此真须惜，莫爱床头沽酒钱。
糁径杨花
作者：李东阳
朝代：明

漠漠杨花带远天，舞如轻雪糁如毡。行当僻处随人到，风向多时着意偏。地湿似沾前夜雨，日斜犹飏隔溪烟。春光到此真须惜，莫爱床头沽酒钱。
糁径杨花
作者：李东阳
朝代：明

漠漠杨花带远天，舞如轻雪糁如毡。行当僻处随人到，风向多时著意偏。地湿似沾前夜雨，日斜犹扬隔溪烟。春光到此真须惜，莫爱床头沽酒钱。
索酒一首与方石
作者：李东阳
朝代：明
体裁：七言律诗

下马呼童索酒忙，出门黄雾正茫茫。应惭野兴缘秋减，乍觉轻寒与病妨。彭泽漫劳王宰送，新丰不学马周狂。亦知善戏非成虐，晬盎从来别有方。
红梅为力斋题
作者：李东阳
朝代：明
体裁：七言绝句

谁道南枝胜北枝，北枝偏耐雪霜欺。雪霜消尽春风改，只有丹心似旧时。
经废道院
作者：李东阳
朝代：明

偶从樵客看棋回，回首仙宫迹已颓。岁久荒碑横蔓草，日长饥鹤啄苍苔。空闻河上仙翁去，不见山阴内史来。更说前朝封禅地，玉符金秘有人开。
经筵闻讲中庸有述呈诸寅长
作者：李东阳
朝代：明
体裁：古风

龙飞御八极，虎殿开群经。礼乐焕明制，冠裳粲充庭。大哉中庸理，纯粹复至精。微言尽幽渺，至治通神灵。内存戒惧功，外有位育能。宋儒阐名义，孔学昭仪刑。煌煌精一传，千岁如日星。默契入玄化，冲居澹聪明。圣心仰熙缉，吾道方施行。微官窃臣从，列侍随公卿。恭闻圣贤训，内顾惕若惊。天颜不盈丈，帝鉴无留形。虽无献纳权，恐有玷辱情。古来致君术，感格须至诚。庶几涓埃力，或使海岳增。作诗戒同志，敢谓此地荣。
绵山怨
作者：李东阳
朝代：明

五蛇上天一蛇蛰，绵山经月火不灭。君侯恩重翻为仇，不如放作山中囚。君候有臣一非少，贪天之徒但自保。臣心见如不见君，谁言如死非君恩。今辰何辰夕何夕，留与千年作寒食。
绵山怨
作者：李东阳
朝代：明
体裁：乐府曲辞

五蛇上天一蛇蛰，绵山经月火不灭。君王恩重翻为仇，不如放作山中囚。君王有臣一非少，贪天之徒但自保。臣心见母不见君，谁言母死非君恩。今辰何辰夕何夕，留与千年作寒食。
绵山怨
作者：李东阳
朝代：明

君侯恩重翻为仇，不如放作山中囚。君候有臣一非少，贪天之徒但自保。臣心见如不见君，谁言如死非君恩。今辰何辰夕何夕，留与千年作寒食。
缚虎行
作者：李东阳
朝代：明

布将骑，公将步，天下粉纷可横鹜。下邳域南绳缚虎，曹公不怒刘公怒。董卓丁原在何处，布乎布乎嗟汝布。
缚虎行
作者：李东阳
朝代：明
体裁：乐府曲辞

布将骑，公将步，天下纷纷可横骛。卿为客，我为虏，卿为一言无不可。下邳城南绳缚虎，曹公不怒刘公怒。董卓丁原在何处，布乎布乎嗟汝布。
缚虎行·其一
作者：李东阳
朝代：明

布将骑，公将步，天下纷纷可横鹜。卿为客，我为虏，卿为一言无不可。下邳域南绳缚虎，曹公不怒刘公怒。董卓丁原在何处，布乎布乎嗟汝布。
缺题
作者：李东阳
朝代：明

不随红紫斗芬华，别有风流出画家。谁解人间真正色，秋来交付与黄花。
缺题
作者：李东阳
朝代：明

此日真何日，阴云掩上台。晦冥天色变，呜咽水声哀。旧恨齐山岳，遗恩遍草莱。万方同一恸，痛哭转成雷。¤
美新叹
作者：李东阳
朝代：明

昭阳祸水喷火灭，贼莽势炽哀平折。宫中腊日椒酒芳，金縢策秘符命昌。汉家老妇不姓吕，犹握汉符为汉主。遗民独有龚胜存，饿死不入新都门。美新大夫那肯死，元是五侯门下史。
翠筱依风
作者：李东阳
朝代：明
体裁：五言绝句

美人隔秋浦，极目见湘山。日暮人语绝，天风吹佩环。
聚禽图
作者：李东阳
朝代：明

西塘日落秋波绿，两两鸳鸯水中浴。野凫沙雁忽西东，落翠栖红乱人目。鸣鸠爱雨兮鹊爱晴，宿者自宿行自行。惟有白鸥忘世事，朝来暮去两无情。
胡忠安公挽诗四十韵
作者：李东阳
朝代：明
体裁：五言排律

文庙临朝日，英皇复辟年。我公台鼎贵，臣职始终全。旧锡恩荣榜，仍居侍从员。皂囊繁出入，彤陛俨周旋。扰扰群疑会，皇皇《四牡》篇。路应穷地轴，岁屡变星躔。晓谒班留笋，宵归炬拥莲。至今天上语，不遣外人传。少海惊波定，金縢密疏虔。论功同李泌，辱命岂张骞。南国非旁郡，东僚亦左迁。献陵贻睿想，宣室问遗贤。典礼烦咨岳，为舟忆济川。庙廊资治理，帷幄赞兵权。讨逆东平汉，从征北过燕。从容陈俎豆，谈笑却戈鋋。仗钺风尘际，留司雨露边。两曹兼掌握，三少累登延。紫诰蛟龙织，珍羞玳瑁筵。篆分银印细，花簇锦袍鲜。棨戟城西第，桑麻海上田。云霄三接近，优遇一时专。绿野家山在，丹心圣主怜。挂冠双凤阙，归棹五湖舡。老子元知足，陶朱不爱钱。弟兄头总白，宾客户常阗。面受娄公唾，身无董氏弦。恩鱼随网散，驯犬上阶眠。碑板寻常见，医方次第诠。瓮留京口酿，瓶引惠山泉。寿恺堂何愧，忠安谥有焉。相台秋正折，卿月夜虚圆。异骨殊凡品，前身本解禅。浮生过九十，空界出三千。海内文章伯，人间富贵仙。姓名儿女说，簪笏子孙联。桃李当时盛，葭莩后代连。高山嗟仰止，先辈已茫然。日月居诸里，江湖涕泪前。赋诗裨国史，讵有笔如椽。
胡忠安公挽诗（四十韵）
作者：李东阳
朝代：明

文庙临朝日，英皇复辟年。我公台鼎贵，臣职始终全。旧锡恩荣榜，仍居侍从员。皂囊繁出入，彤陛俨周旋。扰扰群疑会，皇皇《四牡》篇。路应穷地轴，岁屡变星躔。晓谒班留笋，宵归炬拥莲。至今天上语，不遣外人传。少海惊波定，金縢密疏虔。论功同李泌，辱命岂张骞。南国非旁郡，东僚亦左迁。献陵贻睿想，宣室问遗贤。典礼烦咨岳，为舟亿济川。庙廊资治理，帷幄赞兵权。讨逆东平汉，从征北过燕。从容陈俎豆，谈笑却戈筼。仗钺风尘际，留司雨露边。两曹兼掌握，三少累登延。紫诏蛟龙织，珍羞玳瑁筵。篆分银印细，花簇锦袍鲜。棨戟城西第，桑麻海上田。云霄三接近，优遇一时专。绿野家山在，丹心圣主怜。挂冠双凤阙，归棹五湖船。老子元知足，陶朱不爱钱。弟兄头总白，宾客户常阗。面受娄公唾，身无董氏弦。恩鱼随网散，驯犬上阶眠。碑板寻常见，医方次第诠。瓮留京口酿，瓶引惠山泉。寿恺堂何愧，忠安谥有焉。相台秋正坼，卿月夜虚圆。异骨殊凡品，前身本解禅。浮生过九十，空界出三千。海内文章伯，人间富贵仙。姓名儿女说，簪笏子孙联。桃李当时盛，葭莩后代连。高山嗟仰止，先辈已茫然。日月居诸里，江湖涕泪前。赋诗裨国史，讵有笔如椽。
胡忠安公挽诗（四十韵）
作者：李东阳
朝代：明

文庙临朝日，英皇复辟年。我公台鼎贵，臣职始终全。旧锡恩荣榜，仍居侍从员。皂囊繁出入，彤陛俨周旋。扰扰群疑会，皇皇《四牡》篇。路应穷地轴，岁屡变星躔。晓谒班留笋，宵归炬拥莲。至今天上语，不遣外人传。少海惊波定，金縢密疏虔。论功同李泌，辱命岂张骞。南国非旁郡，东僚亦左迁。献陵贻睿想，宣室问遗贤。典礼烦咨岳，为舟亿济川。庙廊资治理，帷幄赞兵权。讨逆东平汉，从征北过燕。从容陈俎豆，谈笑却戈鋋。仗钺风尘际，留司雨露边。两曹兼掌握，三少累登延。紫诏蛟龙织，珍羞玳瑁筵。篆分银印细，花簇锦袍鲜。棨戟城西第，桑麻海上田。云霄三接近，优遇一时专。绿野家山在，丹心圣主怜。挂冠双凤阙，归棹五湖船。老子元知足，陶朱不爱钱。弟兄头总白，宾客户常阗。面受娄公唾，身无董氏弦。恩鱼随网散，驯犬上阶眠。碑板寻常见，医方次第诠。瓮留京口酿，瓶引惠山泉。寿恺堂何愧，忠安谥有焉。相台秋正坼，卿月夜虚圆。异骨殊凡品，前身本解禅。浮生过九十，空界出三千。海内文章伯，人间富贵仙。姓名儿女说，簪笏子孙联。桃李当时盛，葭莩后代连。高山嗟仰止，先辈已茫然。日月居诸里，江湖涕泪前。赋诗裨国史，讵有笔如椽。
腹中剑
作者：李东阳
朝代：明

腹中剑，中自操，一日不试中怒号。构仇结怨身焉逃，一夜十徙甘为劳。生无遗忧死余恨，恨不作七十二冢藏山坳。
腹中剑
作者：李东阳
朝代：明
体裁：乐府曲辞

腹中剑，中自操，一日不试中怒号。构仇结怨身焉逃，一夜十徙甘为劳。生无遗忧死馀恨，恨不作七十二冢藏山坳。
臣不如
作者：李东阳
朝代：明

刘氏盟，吕氏争。臣不如陵吕氏獗，刘氏绝臣不如勃？平乎平乎智有余，胡为甘此两不如。兹言非智还非愚，平乎竟尔为身图。
臣不如
作者：李东阳
朝代：明
体裁：乐府曲辞

刘氏盟，吕氏争。臣不如陵吕氏獗，刘氏绝臣不如勃？平乎平乎智有馀，胡为甘此两不如。兹言非智还非愚，平乎竟尔为身图。
自笑
作者：李东阳
朝代：明
体裁：七言律诗

鼓角声寒不出楼，一灯无语照春愁。苍茫却醒并州梦，寥落真停汉水舟。事偶随人翻自笑，句非知己戒轻投。闭门只合昏昏醉，强饮无过一盏休。
自笑
作者：李东阳
朝代：明

鼓角声寒不出楼，一灯无语照春愁。苍茫却醒并州梦，寥落真停汉水舟。事偶随人翻自笑，吏非知己戒轻投。闭门只合昏昏醉，强饮无过一盏休。
自鸣治外屡有投赠而和章不至试语明仲即跃然而起此非相负者集唐句以启之
作者：李东阳
朝代：明
体裁：七言律诗

汉宫题树忆仙郎，共汝朝天会柏梁。谢朓每篇堪讽咏，扬雄托谏在文章。春浮玉藻寒波落，水滴铜龙昼漏长。自有神仙鸣凤曲，不将清瑟理霓裳。
舜咨归省尚书公饯者以韩昌黎送郑校理诗分韵予最后得廓字时吕中书秉之得洛黄鸿胪蕴和得阁邵户部文敬得薄濮武库用昭得泊俱同韵除互押外共得二十有六予诗后成凡诸君所用者皆不敢袭其韵数亦不敢独减诸君独廓字乃所分本韵虽已为户部所押不复避也
作者：李东阳
朝代：明
体裁：古风

赠君高歌罢君酌，君行正欢予作恶。忆年十五前识君，我童始成君冠弱。秋闱春榜俱少年，愧有声名比卢骆。石渠金马高崔嵬，璧彩奎光递联络。分班华盖冠裾集，赐坐彤墀杯俎错。南宫阅卷春持衡，秘府藏书夜收钥。官虽异调偶同秩，亦得随君侍经幕。朝游暮燕无停时，十日不见心已愕。与君出入若蛩蹶，将往复还如有约。中间踪迹颇乖隔，君南归吴我游鄂。同时豪俊八九人，几见参商互升落。君今复驾沧江帆，岐路未免东西各。高门旧可容驷马，广厦还闻贺群雀。红脂腊酒醅正开，白雪鲥鱼脍新斫。彩衣翩翩花婀娜，酒酣戏舞欣欲跃。尚书老倦宾客劳，起坐为君成矍铄。古人至乐在甘旨，一日岂换三公爵。知君此兴归正浓，弃我别离如敝屩。独予疏蹇具百疾，仰藉忠言比良药。壮夫耻作儿女颜，能不感慨伤今昨。君才磊落经济资，应让祖鞭先我著。宦途已作前辈行，莫遣流光迅如爝。远行珍重劝加餐，幸有长躯能大嚼。情深义重出肝腑，此语虽粗未为谑。语阑呼酒重酌君，百罚深杯勿辞虐。长歌未终短篇续，临发更烦开一噱。诗成酒尽君已遥，独望江天渺空廓。
舟发张家湾宿河西务
作者：李东阳
朝代：明

苍茫正合尘中眼，缥缈真乘水上舟。江月海云疑是梦，画图诗卷坐消忧。沙边细浪随鸥鸟，树里青山入柁楼。行尽驿亭三百里，五更风急住滩头。
舟次奉新驿得戴侍御同年书知于前驿相待漫得一绝
作者：李东阳
朝代：明

一棹江南本旧期，宦途多事独栖迟。东风几度停舟意，惟有春潮夜夜知。
舟次奉新驿得戴侍御同年书知于前驿相待漫得二绝·其一
作者：李东阳
朝代：明
体裁：七言绝句

月出高楼生野烟，断堤疏柳驿门前。美人只在双塘外，海口潮来好放船。
舟次奉新驿得戴侍御同年书知于前驿相待漫得二绝·其二
作者：李东阳
朝代：明
体裁：七言绝句

一棹江南本旧期，宦途多事独栖迟。东风几度停舟意，惟有春潮日夜知。
艾光禄所藏画龙
作者：李东阳
朝代：明
体裁：古风

墨池雨涨春水浑，翻绡泼练纷吐喷。波涛澒洞烟雾昏，中有灵气吐复哼。化为鳞甲如山嶟，葛陂之子延平孙。焦台雷泽皆弟昆，昂头奋角倨且蹲。一吓颠走百孟贲，怒眦倒射搏桑暾。身闯震宫排艮阍，蹴踏月窟蟠天根。东游旸谷西掠昆，凭丘躐阆山为髡。霆车电帜喧作屯，朱芒闪地烈焰燉。前驱鰌鲩后鲸鲲，肯与鲦鲔同罂盆。顷刻变化茫无痕，四海尽被沾濡恩。是谁画者称专门，腕未操笔气已吞。登堂蓦见骇欲奔，以手熟试稍可扪。叶公老死空游魂，神物化去精灵存。龙飞在上九五尊，公今为云正絪缊。愿随沛泽弥乾坤，彼丹与青安足论。
芍药
作者：李东阳
朝代：明

秀色春前发，浓阴雨后看。持杯贺花相，先失得休官。
芦雁
作者：李东阳
朝代：明
体裁：七言绝句

江上黄芦风作花，一双秋影落寒沙。春风又绿长安草，何必江南有岁华。
花将军歌
作者：李东阳
朝代：明
体裁：乐府曲辞

花将军，身长八尺勇绝伦，从龙渡江江水浑。提剑跃马走平陆，敌兵不能逼，主将不敢嗔。杀人如麻满川谷，遍体无一刀鎗痕。太平城中三千人，楚贼十万势欲吞。将军怒呼缚尽绝，骂贼如狗狗不狺。樯头万箭集如猬，将军愿死不愿生作他人臣。郜夫人，赴水死，有妻不辱将军门。将军侍婢身姓孙，收尸葬母抱儿走，为贼俘虏随风尘。寄儿渔家属渔姆，死生已分归苍旻。贼平身归窃儿去，夜宿陶穴如生坟。乱兵争舟不得渡，堕水不死如有神。浮槎为舟莲为食，空中老父能知津。孙来抱儿达行在，哭声上彻天能闻。帝呼花云儿，风骨如花云。手摩膝置泣复叹，云汝不死犹儿存。儿年十五官万户，九原再拜君王恩。忠臣节妇古稀有，婴杵尚是男儿身。英灵在世竟不朽，下可为河岳，上可为星辰。君不见金华文章石室史，嗟我欲赋岂有笔力回千钧。
花将军歌
作者：李东阳
朝代：明

花将军，身长八尺勇绝伦，从龙渡江江水浑。提剑跃马走平陆，敌兵不能逼，主将不敢瞋。杀人如麻满川谷，遍体无一刀枪痕。太平城中三千人，楚贼十万势欲吞。将军怒呼缚尽绝，骂贼如狗狗不狺。樯头万箭集如猬，将军愿死不愿生作他人臣。郜夫人，赴水死，有妻不辱将军门。将军侍婢身姓孙，收尸葬母抱儿走，为贼俘虏随风尘。寄儿渔家属渔姥，死生已分归苍旻。贼平身归窃儿去，夜宿陶穴如生坟。乱兵争舟不得渡，堕水不死如有神。浮槎为舟莲为食，空中老父能知津。孙来抱儿达行在，哭声上彻天能闻。帝呼花云儿，风骨如花云，手摩膝置泣复叹，云汝不死犹儿存。儿年十五官万户，九原再拜君王恩。忠臣节妇古稀有，婴杵尚是男儿身。英灵在世竟不朽，下可为河狱，上可为星辰。君不见金华文章石室史，嗟我欲赋岂有笔力回千钧。
花鸟便面为泉山修撰作
作者：李东阳
朝代：明
体裁：七言绝句

开遍江头荔子花，几年春日住京华。南枝越鸟如相识，飞入端明学士家。
苍鳞傲雪
作者：李东阳
朝代：明
体裁：五言绝句

悬岩垂孤松，老干蹇如铁。试看百年枝，犹存太古雪。
苏人织蒲为茵二片置床倚间藉背及足甚宜冬寒凌季行以书见惠道经敷五太史辄为所留聊作小诗报季行并柬敷五
作者：李东阳
朝代：明
体裁：七言律诗

轻蒲一簇软如花，巧织重铺意未华。吟处迥宜孤背倚，坐来温爱两趺加。未沾南国佳人惠，已落东泷野叟家。幸有题封三十字，慇勤留向手中誇。
苏台曲五首
作者：李东阳
朝代：明

秋水光于黛，新妆爱日斜。隔溪深不语，孤棹入菱花。草深香径合，花冷屟廊空。惟有吴宫水，春城四面通。楼台春后掩，环佩月中行。莫上胥门望，寒潮昨夜生。国亡身亦虏，却载五湖槎。借问西施女，何如张丽华。张王旧时宫，零落数枝柳。不是春风生，芳菲讵能久。
苏台曲五首·其一
作者：李东阳
朝代：明

秋水光于黛，新妆爱日斜。隔溪深不语，孤棹入菱花。
苏台曲五首·其三
作者：李东阳
朝代：明

楼台春后掩，环佩月中行。莫上胥门望，寒潮昨夜生。
苏台曲五首·其五
作者：李东阳
朝代：明

张王旧时宫，零落数枝柳。不是春风生，芳菲讵能久。
苏台曲五首·其四
作者：李东阳
朝代：明

国亡身亦虏，却载五湖槎。借问西施女，何如张丽华。
苏台曲（五首）
作者：李东阳
朝代：明
体裁：五言绝句

草深香径合，花冷屟廊空。惟有吴宫水，春城四面通。
苏子瞻
作者：李东阳
朝代：明
体裁：七言绝句

两国山川一战功，子瞻词赋亦争雄。江流自古愁无限，落木长天万里风。
若虚夜馈瓶枣叠前韵
作者：李东阳
朝代：明
体裁：七言律诗

异代神仙事不赊，如瓶丹枣胜如瓜。多情馈客诗兼远，急脚携筐步半斜。内苑不劳方朔射，西邻还切少陵家。白头正有分甘兴，先向高堂一荐茶。
若虚夜馈送瓶枣
作者：李东阳
朝代：明

异代神仙事不赊，如瓶丹枣胜如瓜。多情馈客诗兼远，急脚携筐步半斜。内苑不劳方朔射，西邻还有少陵家。白头正有分甘兴，先向高堂一荐茶。
若虚秋官旧有屋一区为积潦所坏数年不售竟得银四两闻师召售马自谓与此价略相近索予用韵一首
作者：李东阳
朝代：明
体裁：七言律诗

台署元非驵侩才，直看金璧等浮埃。颓垣已付池蛙管，贺客翻同野燕猜。白老有诗行复问，寇公无地去还来。词林马价谁多少，不待相逢意已该。
若虚诗来欲平马讼五叠韵答若虚并柬文敬佩之
作者：李东阳
朝代：明

冯郎堕马长安归，身病在床思奋飞。我时病堕忽两月，几度为渠惊倒衣。邵郎近堕桥头宅，右足独拳愁蹑屐。三人堕马渠最伤，毕竟堕同谁失得。西涯书屋东曹庭，诗筒络绎东西行。木缘诗堕不为酒，玉山自倒非金罂。冯郎谈虎色独变，闭口不问重与轻。吾宗白洲不堕马，亦作堕语真多情。喧争浪谑两当坐，颇觉风流成罪过。向来曲直未分明，旁引诸家为证佐。讼当坐人不坐马，胜负在诗宁在堕。冯郎欲作旁观人，负汝何悲胜何贺。白洲老吏直不阿，手持三尺无坡陀。欲令虞芮成礼让，不遣秦越相讥诃。不然健讼化劲敌，只恐吴侬围楚歌。南山一判不可改，昨夜东坛闻止戈。诗家纷纭各门户，尔我不须分跬步。世间夷险自有途，騄駬驽骀竟谁顾。古来相马独孙阳，有子分明不如父。白洲乃欲卖我马，却付东邻酒家簿。人虽千虑有一失，我马虽驽亦应误。君看三马二马良，冯马最良先我仆。白洲有马夸健强，纵免堕伤为盗助。诗成我亦判渠归，良马勿与驽争路。佳辰美景亦有数，莫遣闲情嬲襟度。急呼邵李招冯郎，下马共醉西涯暮。
若虚诗来欲平马讼五叠韵答若虚并柬文敬佩之
作者：李东阳
朝代：明
体裁：古风

冯郎堕马长安归，身病在床思奋飞。我时病堕忽两月，几度为渠惊倒衣。邵郎近堕桥头宅，右足独拳愁蹑屐。三人堕马渠最伤，毕竟堕同谁失得。西涯书屋东曹庭，诗筒络绎东西行。本缘诗堕不为酒，玉山自倒非金罂。冯郎谈虎色独变，开口不问重与轻。吾宗白洲不堕马，亦作堕语真多情。喧争浪谑两当坐，颇觉风流非罪过。向来曲直未分明，旁引诸家为證佐。讼当坐人不坐马，胜负在诗宁在堕。冯郎欲作旁观人，负汝何悲胜何贺。白洲老吏直不阿，手持三尺无坡陀。欲令虞芮成礼让，不遣秦越相讥诃。不然健讼化勍敌，祇恐吴侬围楚歌。南山一判不可改，昨夜东坛闻止戈。诗家纷纷各门户，尔我不须分跬步。世门夷险自有途，騄駬驽骀竟谁顾。古来相马独孙阳，有子分明不如父。白洲乃欲卖我马，却付东邻酒家簿。人虽千虑有一失，我马虽驽亦应误。君看三马二马良，冯马最良先我仆。白洲有马誇健彊，纵免堕伤为盗助。诗成我亦判渠归，良马勿与驽争路。佳辰美景亦有数，莫遣閒情嬲襟度。急呼邵李招冯郎，下马共醉西涯暮。
若虚馈匏瓜仍叠前韵奉谢
作者：李东阳
朝代：明
体裁：七言律诗

野意相看总不赊，园匏虽大亦称瓜。青丛摘罢烟仍湿，翠笼擎来日半斜。吟有旧题成左券，酌无清酒愧西家。郎曹兴味清如此，绝胜春风谏议茶。
苦热行
作者：李东阳
朝代：明
体裁：古风

炎天火炽金初㐲，赤日南行到南陆。谁将橐籥鼓洪炉，熇气长嘘满川谷。高云当空屹不动，大者如山小如屋。渴虹下饮溪无言，野雉成蛟入藏麓。重波煮海石欲烂，鬼斧赭树山应秃。玉堂去天才一蹴，不见刚风起鸿鹄。人间路局骐骥愁，万蚋千䖟竞喧逐。极知寥廓是仙游，始信祝融真吏酷。我时掷笔出史局，十步天墀九回躅。暂辞书簿日纷纭，岂免冠屦相縳束。骑行扇拥且莫当，道有赪肩随赤足。归来岸帻高林下，旋汲清泉漱寒玉。烦心展转不得眠，中夜起坐呼僮仆。安得大瓢水一掬，顿洗歊尘三万斛。
苦雨后和乔师召喜晴韵四首·其一
作者：李东阳
朝代：明
体裁：七言律诗

坏篱颓壁几家同，苦雨无情也自公。白苧裳衣残暑后，碧山楼阁晚凉中。天风一扫愁云净，海月高悬宿雾空。满席清光正回首，桂花庭影夜重重。